
zicije i otpora komunističkom sustavu u Jugoslaviji i Hrvatskoj u razdoblju 
1945. — 1990. 


Ključne riječi: Hrvatska, Jugoslavija, komunizam, disidenti, opozicija 


I. Uvod 


Ovaj je rad pokušaj rekonstrukcije “mikrohistorije" otpora, opozicije i disi- 
dentstva u komunističkom sustavu u Hrvatskoj i Jugoslaviji. Na početku treba 
naglasiti da su materijali za analizu relativno oskudni, jer su historijska, poli- 
tološka i sociološka istraživanja ovog predmeta na samim počecima." Domaća 
literatura o disidentskom djelovanju u Jugoslaviji vrlo je oskudna: nakon 
sloma komunističke diktature i raspada Socijalističke Federativne Republike 
Jugoslavije (SFRJ) interes historiografija novih država usmjerio se na ranija 


* Temelj ovom radu je referat “Opposition, Dissidenten und Widerstand gegen das kommu- 
nistische System in Kroatien 1945-1990 na međunarodnom znanstvenom skupu Opposition 
und Dissidenz in den staatsozialistischen Staaten Mittelosteuropas, Frankfurt an der Oder 2. - 4. 
XI. 2001., a pod naslovom “Croatia" objavljenom u knjizi Dissent and Opposition in Communist 
Eastern Europe. Origins of Civil Society and Democratic Transition, Ed. by Detlef Pollack - Jan 
Wielgohs, Aldershot 2004., 185.-206. Ovom prigodom članak je znatno proširen, s težištem na 
pregledu disidentskih i opozicijskih aktivnosti sedamdesetih godina. Zahvaljujemo prof. dr. 
Marijanu Maticki na korisnim primjedbama. 

' Opsežna istraživanja su načinjena o Hrvatskoj seljačkoj stranci (HSS), kao i djelovanju 
ostataka ustaških formacija nakon kraja Drugoga svjetskog rata (“križarima“). Otpor Staljinovih 
pristaša protiv Titove politike emancipacije od Moskve, kao i seljački otpor kolektivizaciji pol- 
joprivrede, također su relativno dobro istraženi. Ima i nekoliko studija o Katoličkoj crkvi. 
Istraživanja “hrvatskog proljeća 1971./1972. tek su započela. Cjelovitih proučavanja “disident- 
stva? kao fenomena još uvijek nema. 

razdoblja i teme, osobito teme Drugoga svjetskog rata i na početke nacional- 
ne integracije. Razdoblje komunističke vladavine, osim istraživanja aspekta 
represije sustava, uglavnom se prepustilo zaboravu. Tek manji dio prijašnjih 
disidenata objavio je svoja sjećanja. 

Najvažniji i najvredniji arhiv za istraživanje hrvatskog aspekta ove pro- 
blematike je Hrvatski državni arhiv (HDA) u Zagrebu s opsežnom građom 
društveno-političkih organizacija i institucija nakon 1945. Osobit značaj ima 
fond Centralnog komiteta Saveza komunista Hrvatske (CK SKH). Građa je, 
iako bez obavijesnih pomagala, dostupna javnosti i u dobrome stanju. Prijeko 
potreban izvor za proučavanje ove problematike su i fondovi u prijašnjim save- 
znim arhivima, Arhivu Jugoslavije i u Arhivu CK Saveza komunista Jugoslavije 
(SKJ). Hrvatskim je istraživačima do prije nekoliko godina bila nedostupna ili 
teško dostupna građa u saveznim arhivima prijašnje SFRJ, koja se čuvala u 
Beogradu. Drugi važan izvor, fondovi policijske provenijencije u HDA, istraži- 
vačima još uvijek nije, osim za najranije neposredno poratno razdoblje, potpu- 
no dostupan te se mogu koristiti tek manje zbirke dokumenata. S druge stra- 
ne, ostaje upitnom cjelina prijašnje (pretpostavljene) građe Ministarstva unu- 
trašnjih poslova NRH/SRH, a osobito Udbe/Službe državne sigurnosti. Mnogi 
politički emigranti vratili su se u Hrvatsku i preuzeli visoke funkcije u vladi 
nakon pobjede Hrvatske demokratske zajednice (HDZ) na prvim demokrat- 
skim izborima u travnju 1990. U javnosti je prijašnjih godina bilo dosta navo- 
da i optužbi da su neki od njih u prošlosti surađivali, bilo dobrovoljno, bilo 
pod pritiskom, s državnim sigurnosnim službama i da su postajući novi esta- 
blishment, “očistili* arhive. Mnogi pripadnici ove elite jedva da su imali inte- 
resa u proučavanju povijesti disidentstva i opozicije, a nemali broj njih vidio je 
istraživanja i kao potencijalno rizična za svoj demokratski kredibilitet. Stoga je 
znanstveno propitivanje komunističke prošlosti nužna zadaća u svim postju- 
goslavenskim državama. Pokazalo se da je demokratski deficit novouspostav- 
ljenih političkih poredaka dobrim dijelom uvjetovan i zanemarivanjem proš- 
losti ili nedemokratskom “politikom povijesti“ Naravno, ovo nije jedini uzrok 
defektnih demokracija ili semidiktatura koje su početkom devedesetih godi- 
na 20. stoljeća uspostavljene na području bivše SFRJ, ali je svakako jedan od 
značajnijih. 

U ovom smo radu najprije nastojali odrediti pojmove kojima ćemo se kori- 
stiti u analizi te prikazati povijesni kontekst s naglaskom na političkim doga- 
đajima krajem šezdesetih godina, u sedamdesetima te početkom osamdesetih 
godina prošlog stoljeća. Pri tome smo nastojali prikazali strukturu i osnovne 
političke ideje disidenata po jugoslavenskim republikama te opozicijsku dje- 
latnost i protest u sferi civilnog društva (vjerske institucije, kultura, antinu- 
klearni i feministički pokret). Svojim istraživačkim postupkom nastojali smo 
omogućiti kompariranje situacije između jugoslavenskih republika, koje su 

imale različitu nacionalnu, gospodarsku i političku situaciju. Najveći dio ovog 
rada je historiografskog i politološkog karaktera pošto, zasad, nema sociološ- 
kih znanstvenih analiza koje bi se bavile društvenim uvjetima nastanka disi- 
dentstva i opozicije. 


U tekstu smo težište stavili na događaje u Hrvatskoj, koje smo mogli istra- 
žiti na nama dostupnim povijesnim izvorima, ali smo nastojali prikazati i pro- 
pitati osnovne značajke navedenog fenomena i u ostalim republikama socija- 
lističke Jugoslavije. 


II. Pojmovno određenje 


U analizi polazimo od tipologije opozicije, disidenata i snaga otpora nje- 
mačkog politologa i povjesničara Erharta Neuberta.* U svome smo prika- 
zu dosljedno nastojali slijediti ideal-tipsku podjelu iako smo svjesni da se 
u Hrvatskoj i Jugoslaviji ponekad isprepliću disidentska i opozicijska aktiv- 
nost te da su poneki iz obje skupine bili skloni oružanom otporu komuni- 
stičkom poretku. Isto je tako jasno da je “svijet života" složeniji od teorijskih 
konstrukcija, no, smatramo da su bez njih teškoće u njegovu razumijevanju 
još veće. Slijedom Neubertove tipologije u opoziciju smo ubrojili one snage 
koje su htjele doći na vlast, odnosno iz opozicije prijeći u poziciju ili su — 
poput Rimokatoličke crkve — svojom potporom nekomunističkoj opoziciji 
htjele srušiti komunističku diktaturu i bitno poboljšati svoj položaj u društvu, 
odnosno otvoriti mogućnost utjecaja na vlast. U Hrvatskoj su opoziciju čini- 
le tri skupine: 


- Demokratske političke stranke iz vremena prije Drugoga svjetskog rata, 
tj. iz Kraljevine Jugoslavije, koje su se borile protiv uspostave komunističkog 
režima nakon rata. To se osobito odnosi na Hrvatsku seljačku stranku. 


—- Rimokatolička crkva (RKC), koja je imala najvažniju ulogu u sklopu 
opozicijskih snaga i bila pod jakim pritiskom Komunističke partije od kraja 
Drugoga svjetskog rata do početka šezdesetih godina. Kako je vlast proklami- 
rala religijsku slobodu, može se reći da je RKC predstavljala jedinu “legalnu 
poziciju neprijatelja" Katolicizam je činio srž hrvatskog identiteta i to ne samo 
vjernicima, nego i širokom dijelu populacije koja je RKC smatrala “čuvarom 
hrvatske nacije". Suprotno tome, Srpska pravoslavna crkva igrala je malu ulogu 
u opoziciji režimu jer se velik dio srpskog stanovništva u Hrvatskoj identifici- 
rao s postojećom vlašću. 


- Reformistički orijentirane skupine marksista i/ili liberalno orijentira- 
ni kritičari socijalističkog sustava koji su imali sljedbenike i u SKH. Partija 

* Erhart NEUBERT, Geschichte der Opposition in der DDR 1949 - 1989, Berlin 1997., 25. 

je bila, tako reći, zrcalo u kojemu su se ogledali skoro svi pravci opozicije. 
Socijalna pravda, osobna sloboda, “tržišno gospodarstvo“ i “socijalistički plu- 
ralizam" bili su među najvažnijim idejama i vrijednostima koje su javno izra- 
žavali ovi opozicijski kritičari. Njihova je aktivnost najvidljivija u godinama 
1966. - 1972. Toj kategoriji pripadaju i dijelovi studentskog pokreta 1968. i 
kasnije skupine koje se mogu klasificirati, ovisno o njihovoj prirodi, kao “novi 
društveni pokreti“. 


- Nove demokratske stranke osnovane 1989. i 1990., u vrijeme kraja komu- 
nističkog režima, a koje su označile početak formiranja pluralističkog sustava 
postkomunizma. One uključuju Hrvatsku socijalno-liberalnu stranku (HSLS), 
HDZ i ponovno osnovan HSS. 


Disidente smo definirali kao apostate, to jest prijašnje članove Komunističke 
partije/Saveza komunista koji su napustili komunističku ideologiju u korist 
druge ideologije, odnosno pojedince i skupine koji su kritizirali komuni- 
stički režim zbog neostvarivanja proklamiranih ideja i normi i koji su nakon 
sukoba isključeni iz monopolističke komunističke partije pa postali kritiča- 
ri tog sustava s demokratskih ili nacionalnih/nacionalističkih pozicija (“lije- 
vi" i “desni', liberali, socijaldemokrati, nacionalisti itd.). To uključuje, s jedne 
strane, prijašnje komuniste koji su se kasnije posvetili ideji o slobodi nacije, 
tj. ideji nezavisne hrvatske države (Marko Veselica, Franjo Tuđman). S druge 
strane, u ovu kategoriju ulaze i različite skupine marksističkih intelektuala- 
ca koje su zastupale ideje “socijalizma s ljudskim likom? i koje su optuživale 
komunističko vodstvo za izdaju izvornih emancipacijskih ideala socijalističke 
revolucije, a koju su one razumjele kao radikalan nastavak Francuske revolu- 
cije. Najpoznatiji predstavnici ovog pravca pripadaju skupini oko filozofskog 
časopisa Praxis. 


Slijedeći Neubertovu podjelu* u snage otpora ubrajamo osobe koje su se 
protiv vladajućeg režima primarno borile ilegalnim sredstvima i sukladno 
tome bile pripravne na upotrebu sile. U navedene spadaju sljedeće skupine: 

- Radikalno lijevi zagovornici prosovjetske orijentacije Jugoslavije na čijem 
udaru nije bio državni socijalizam kao takav, nego Titova politika blokovske 
slobode i nezavisnosti od Moskve. 

- Radikalno desni velikohrvatski nacionalisti — ustaše, koji su vodili nasilnu 
borbu protiv komunističkog režima i Jugoslavije kao države i zastupali ponov- 


nu uspostavu nezavisne hrvatske države “unutar njezinih povijesnih i etnič- 
kih granica" 


3 [sto, 31. 

III. Socijalizam u Jugoslaviji: okvir za disidentstvo, opoziciju i otpor 


1. Razdoblja socijalizma: 
1945. - 1952.: Uspostava komunističke diktature 


Uspostava totalitarnog sustava ukidanjem svekolike opozicije i eliminacijom 
razlika između države i društva čini osnovne značajke ove rane faze. U skla- 
du s time, sve snage potencijalnog otpora su nemilosrdno likvidirane ili poti- 
snute. Paramilitarne formacije, nasljednice tj. ostaci vojnih formacija nastalih 
u Drugome svjetskom ratu (ustaše, četnici) su uništene tako što su njihovi pri- 
padnici dijelom fizički likvidirani, a dijelom pozatvarani. Demokratske stran- 
ke iz međuratnog doba su stavljene izvan zakona, a neki njihovi najpromi- 
nentniji predstavnici sudski gonjeni. Aktivnost Rimokatoličke crkve je raznim 
zakonskim i administrativnim mjerama bitno potisnuta, a prosovjetske sku- 
pine u KPJ uklonjene zatvaranjem njihovih članova ili slanjem pojedinaca u 
udaljene izolirane sredine i logore. Krajem razdoblja svi su strukturni predu- 
vjeti za opozicijsku djelatnost nestali. 


1952. - 1966.: Konsolidacija režima 


Osnovno obilježje ovog razdoblja je uvođenje modela socijalističkog samo- 
upravljanja koje je trebalo biti socijalistička alternativa centralističkoj plan- 
skoj privredi sovjetskog tipa. Samoupravljački je model, kao i sovjetski, bio 
utemeljen na državnom vlasništvu nad sredstvima proizvodnje, ali je davao 
poduzećima relativno visok stupanj individualne odgovornosti i nezavisnosti 
u poslovnom odlučivanju. Premda visoke stope privrednog rasta koje su prati- 
le uvođenje ovog modela nisu samo rezultat modela nego i nekih drugih čini- 
telja (inozemni krediti, doznake radnika iz inozemstva), to je svakako pridoni- 
jelo legitimaciji ovog modela socijalizma. 


Režim se nastojao politički razlikovati od sovjetskog modela. Tako je vod- 
stvo, na početku, dopustilo isticanje više kandidata koji su se natjecali na izbo- 
rima za tijela u sklopu KP. Ovaj korak prema unutarstranačkoj demokraciji 
ubrzo je napušten jer se pokazalo da su razlike u interesima tako velike da su 
se pojavljivale tendencije prema višestranačkom sustavu u samoj Partiji. Kako 
otvorena rasprava o društveno-političkim razlikama i alternativama nije još 
bila dopuštena, sukob interesa često se artikulirao u nacionalnim bojama. 


Središnji je sukob u Savezu komunista Jugoslavije (SKJ - naziv za KPJ od 
1952.) bio između dogmatskih sljedbenika centralističkog puta razvoja, vođe- 
nih dugogodišnjim saveznim ministrom unutarnjih poslova i organizacijskim 
sekretarom KPJ/SKJ Aleksandrom Rankovićem, i reformističkih zastupnika 
federalizma. Sukob je kulminirao 1966., kada su reformisti uspjeli prevladati 
pridobivši Josipa Broza Tita na svoju stranu. U tom razdoblju nije bilo prosto- 
ra za otvorenu artikulaciju političkih opcija. Manifestacije disidentstva osta- 

le su iznimka i prema, bile su ugušene. Ipak, pobjeda reformista u SKJ uvela 
je značajnu promjenu u politički sustav te primjerice Juan Linz misli da se u 
Jugoslaviji - pa tako i Hrvatskoj - totalitarna diktatura počela 1966. godine 
mijenjati u autoritarnu s tendencijama prema demokratizaciji.“ 


1966. - 1974.: Reformska politika 


Nakon poraza centralističkog krila u jugoslavenskoj vladi počelo je razdo- 
blje politike ubrzanih reformi. U privredi se dogodilo djelomično preusmje- 
ravanje prema prihvaćanju tržišnih mehanizama, a bilo je dopušteno i malo 
privatno poduzetništvo. Politički je život u ovom razdoblju donekle liberali - 
ziran. Promjene su se izražavale i u slobodi putovanja te u relativno toleran- 
tnoj kulturnoj politici. Učinci su bili dvojaki. S jedne strane, djelomično otva- 
ranje političkog sustava dopustilo je skupinama civilnog društva da se poja- 
čano politički angažiraju pa se tako npr. dogodio i značajan studentski protest 
1968. S druge strane, reforme su dale priliku partijskim vodstvima konstitutiv- 
nih republika da pojačaju svoje zahtjeve za nacionalnom samostalnošću. Obje 
tendencije pokazale su se prvo u tzv. hrvatskoj krizi 1971./1972., kada je refor- 
mističko krilo SKH tražilo primjenu daljnjih tržišnih reformskih mjera koje su 
zaprijetile prekoračivanjem granica tolerancije saveznog vodstva. U isto je vri- 
jeme ova struja javno podržavala ideju o prelasku visoko centralizirane jugo- 
slavenske federacije u konfederaciju. Reformisti, predvodnici “hrvatskog pro- 
ljeća" mogli su računati na široku društvenu potporu - od Društva književni- 
ka, širokih segmenata intelektualne elite, studenata. 


Nakon pojave nacionalnih gibanja i u drugim republikama, a ne samo u 
Hrvatskoj, J. B. Tito je 1971. poduzeo akciju, opozvavši, na tradicionalno auto- 
ritarni način, vodeće reformiste u svim republikama. Socijalni i nacionalni 
reformski pokreti ipak nisu time vraćeni značajnije unazad, iako su “stavlje- 
ni pod kontrolu“. Jugoslavenski je parlament 1974. donio novi ustav koji je 
sadržavao visok stupanj konfederalističkih elemenata." Hrvatska je kriza tako 
konačno rezultirala ustavnim reformama koje su republikama dale jaču pozi- 
ciju prema središnjoj vlasti nego što su je imale ranije. 

Šezdesete su godine obilježene i razvojem društvenih znanosti: na sveuči- 
lišta se, uz otpore komunističkih dogmatika, najprije uvodi politologija, zatim 
sociologija, priznaje se važnost psihologije i provode prva istraživanja javnosti 
uz pomoć novoutemeljenih odjela za javno mnijenje pri republičkim institu- 
tima društvenih znanosti. Brojni društveno-humanistički znanstvenici nakon 
studijskih boravaka na sveučilištima Zapada donose na domaća sveučilišta kri- 
tički znanstveni aparat društvenih znanosti. Na studijima društvenih i huma- 


* Prema: Kleines Lexikon der Politik, (ur. Dieter Nohlen), Miinchen 2001., 28. 


5 Tihomir CIPEK, “The Croats and Yugoslavism“ u: Yugoslavism. Histories of the Failed Idea 
1918 - 1992 (dalje: Yugoslavism), (ur. Dejana Djokića), London 2003., 81. 

nističkih znanosti počela se oblikovati kritička i opozicijska misao. Razumije se 
da je ona na početku bila na rubu, ali ipak je kritika sustava zahvaljujući znan- 
stvenom životu na sveučilištima - osobito u Ljubljani, Zagrebu i Beogradu — 
postupno jačala. Vladajuća elita, naravno, nije mirno gledala razvoj kritičke 
misli i opozicijskog djelovanja. 


1974. — 1980.: Politička stagnacija 


Ustavne reforme stvorile su sustav koji je bio široko utemeljen u distribu- 
ciji moći između komunističkih vodstava konstitutivnih republika i autono- 
mnih pokrajina. Nacionalni pokreti nisu to smatrali dostatnim, iako su pri- 
vremeno bili utišani. Daljnja mjera protiv tih pokreta bilo je ponovno “zatva- 
ranje“ sustava, praćeno novim valom represije. Mjerama koje su podsjećale na 
posljedice “praškog proljeća“, brojni aktivisti reformističkog pokreta “hrvat- 
skog proljeća“ dobili su zatvorske kazne, uključujući i vodstvo najvećega kul- 
turnog društva Matice hrvatske, urednika najpopularnijeg tjednika i brojne 
studentske vođe. Nakon izlaska iz zatvora mnogima je od njih bilo zabranjeno 
putovati u inozemstvo ili javno nastupati. 


1980. - 1990.: Kriza i propadanje komunističkog sustava 


J. B. Tito, koji je bio na čelu režima od osnutka socijalističke Jugoslavije i u 
svijetu bio viđen kao jamac kohezije i integriteta ove multinacionalne drža- 
ve, umro je 1980. U vodstvu federacije zamijenio ga je sustav rotacije, prema 
kojemu je funkciju saveznog predsjednika svake godine obavljao predstavnik 
druge republike. Takav sustav ipak nije mogao zaustaviti ni centrifugalne ten- 
dencije ni jačanje velikosrpskog nacionalizma. Kriza sustava započela je u pri- 
vredi. Stupanj rasta DBP-a drastično je pao: između 1980. i 1986. jugoslaven- 
ski je prosjek bio samo 0,8% i kao takav ispod stope rasta stanovništva koja 
je bila 1%. Do 1985. stvarni prihodi stanovništva pali su za 48,4%.* Do 1984. 
industrijska je produktivnost pala za 7%, dok je industrijska produktivnost u 
zapadnoj Europi rasla 5% godišnje u istom razdoblju. U 1984. broj je nezapo- 
slenih prešao brojku od 1 milijun i narastao za još 120.000 do kraja 1987. U 
isto vrijeme, razlike između pojedinih konstitutivnih republika i autonomnih 
pokrajina drastično su se pojačale: stopa nezaposlenosti je varirala između 
1,4% u Sloveniji do 24% na Kosovu. 

Politička je kriza započela u gospodarski najnerazvijenijim dijelovima fede- 
racije. Godine 1981. bile su prve masovne demonstracije albanskih naciona- 
lista na Kosovu, kojima se tražilo uspostavljanje republike - s predvidivim 


5 Od 1980. do 1985., stvarni prihodi stanovništva pali su za 2,2% u Saveznoj Republici 
Njemačkoj, 1,4% u Francuskoj i 4,1% u Austriji, dok su u Mađarskoj rasli za 11%. 


? Vladimir GOATI, Politička anatomija jugoslavenskog društva, Zagreb 1989., 26. 

smjerom razvoja prema izdvajanju iz Jugoslavije i stvaranja Velike Albanije. 
Uskoro nakon toga stvorena je, dijelom prešutna a dijelom otvorena, koali- 
cija komunističkog vodstva Srbije oko Slobodana Miloševića i nacionalistič- 
ke inteligencije iz Srpske akademije nauka i umetnosti. Pod izgovorom da žele 
učiniti kraj diskriminaciji Srba u Jugoslaviji, oni su propagirali velikosrpski 
projekt za ponovnu centralizaciju savezne države u kojem je ukidanje auto- 
nomnog statusa Vojvodine i Kosova trebalo činiti samo uvod. Ova agresivna 
politika i propaganda ubrzo je našla auditorij među srpskim stanovništvom 
Kosova, Bosne i Hercegovine i Hrvatske (gdje su Srbi činili 12% stanovništva 
a bili prezastupljeni u državnom i partijskom aparatu). Komunističko vodstvo 
Hrvatske, suočeno s pogoršanjem krize, tražilo je rješenje tj. dopuštanje poli- 
tičko-partijskog pluralizma i najavu demokratskih izbora koji su označili kraj 
komunističke diktature u Hrvatskoj. 


2. Poredak i suprotstavljanje poretku - opće napomene 


lako su se uvjeti u pojedinim povijesnim razdobljima razlikovali, postoja- 
lo je nekoliko konstanti koje su određivale mogućnosti političke akcije tije- 
kom razdoblja komunističke vlasti. Projekt samoupravljanja, pozicija ]. B. Tita 
i politika međunacionalnih odnosa u Jugoslaviji bile su osnovice koje se javno 
nije smjelo dovoditi u pitanje. Prostor tolerancije nešto se proširio nakon 
Titove smrti, iako više kao posljedica narastajućeg sukoba u SKJ, nego kao 
rezultat veće liberalizacije režima. U Hrvatskoj, kao i u Jugoslaviji u cjelini, 
disidentstvo nije bilo tako uočljivo kao u drugim državama istočne Europe. 
Najpoznatiji su slučajevi disidenta Milovana Đilasa (1954., Beograd), Mihajla 
Mihajlova (1966., Zadar), skupine koja je djelovala šezdesetih godina oko 
zagrebačkoga filozofskog časopisa Praxis, zatim Marka Veselice te drugih čla- 
nova SKJ - pa i iz samog vodstva - koji su se od “partijske linije? udaljili nakon 
“hrvatskog proljeća" Najvažniji uzrok tomu bila je osobitost političke situaci- 
je u Jugoslaviji, pri čemu je bio važan i vanjski i unutarnji kontekst. Nakon što 
je Sovjetski Savez izgubio dominantan utjecaj u Jugoslaviji 1948., jedan od naj- 
važnijih i odlučujućih razloga koji je motivirao nastanak disidentstva i opo- 
zicije u drugim zemljama u Jugoslaviji je nestao. Osobita pozicija Jugoslavije 
u hladnom ratu rezultirala je time da su takvi pokreti dobivali manje “ohra- 
brenja? sa Zapada nego npr. poljska opozicija. Također, političke su prilike 
u Hrvatskoj/Jugoslaviji bile manje restriktivne u više vidova, nego u drugim 
zemljama državnog socijalizma. Građani Jugoslavije imali su od sredine šez- 
desetih godina prava koja su stanovništvu u zemljama tzv. istočnog bloka bila 
uskraćena: npr. više slobode u uvozu literature, dostupnost zabavnih dobara i 
svakidašnjih potrošnih proizvoda i mogućnost putovanja u inozemstvo. 

Skoro u pravilu, disidenti su napuštali svoju lijevu orijentaciju u trenutku 
kada su bili isključeni iz KP/SK. Tek je nekolicina, npr. Đilas te neki nekomu- 
nisti poput Danijela Ivina, razvila liberalno-demokratska stajališta. Većina se 
orijentirala prema nacionalnim temama: u hrvatskom slučaju ponajprije pravu 
hrvatskog naroda na izdvajanje i stvaranje samostalne države. 


3. Represija režima 


Režim je ocjenjivao kao “sumnjive? sve one skupine koje je smatrao “sna- 
gama prošlosti“; “nacionaliste“, “klerikalce', “liberale* i “anarhiste", pripadnike 
starih građanskih stranaka, neke građanske slojeve, dijelove slobodnih profe- 
sija i studentske populacije te kritičke pojedince u redovima Partije. Uz te sku- 


pine, “sumnjivima* su smatrani seljaci i Rimokatolička crkva. 


O djelovanju državne sigurnosne službe - Udbe - prvi put se javno rasprav- 
ljalo 1966., u vrijeme političkog pada A. Rankovića. Tada je postalo pozna- 
to da je Udba stvorila oko 1,3 milijuna dosjea građana u Hrvatskoj, značaj- 
no više nego što ih je bilo u drugim jugoslavenskim republikama. Ovom pri- 
godom treba podsjetiti da su dosjei određena forma informacija o građani- 
ma neke države, a nastaju redovitim uredovanjem države odnosno građani- 
na i tijela unutarnjih poslova. Riječ je o izradi i nabavi dokumenata vezanih 
uz boravište, prebivalište, osobnu iskaznicu, vozačke dozvole, putničke ispra- 
ve. Takve dosjee o građanima imaju sve države. U ovom slučaju ostaje nejasno 
koliko velik je bio broj dosjea koji nisu ovog tipa, nego su rezultat skupljanja 
informacija o građanima zbog njihove političke djelatnosti ili stajališta. Dakle, 
struktura spomenutih dosjea nije poznata jer su još uvijek nedostupni mnogi 
važni izvori. No, određena se slika — i to one građe za koju je u sklopu poli- 
tičke akcije protiv “zloupotreba u Službi državne sigurnosti? donesena odluka 
da se uništi (što znači da nije bila od “operativne" važnosti) — može ipak dobi- 
ti zahvaljujući Udbinim dosjeima u administrativnom području kotara Osijek. 
U njima je vidljivo da su “dosjeima" tada smatrani i “opći" kao i “posebni* tj. 
vezani uz političko djelovanje građana. Oko 32% dosjea odnosilo se na zahtje- 
ve za putne isprave, oko 7% su bili dosjei dostavljeni od Jugoslavenske narod- 
ne armije, oko 5% činili su dosjei “suradničke mreže“ a 1% dosjea bavilo se 
osobama koje su tražile dopuštenje za nošenje oružja. Oko 16% dosjea sadrži 
informacije o “osjetljivim? institucijama i osobama, npr. studentima, posebno 
studentima teologije. Preostalih 37% dosjea vezano je uz osobe koje su napu- 
stile zemlju ilegalno, međuratne emigrante koji su se vratili nakon 1945., čla- 
nove prijašnjih političkih stranaka i vojnih formacija te etničkih Nijemaca, 
“folksdojčera“? 


* Katarina SPEHNJAK, “Brionski plenum - odjeci IV. Sjednice CK SKJ iz srpnja 1966. u 
hrvatskoj političkoj javnosti? Časopis za suvremenu povijest (dalje: ČSP), 31/1999., br. 3, 485. 

Jugoslavenski krivični zakonik sadržavao je u vrijeme komunističkog 
razdoblja članke o “neprijateljskoj propagandi? i “djelovanju protiv naroda i 
države". Prema službenim informacijama, godine 1947. u cijeloj Jugoslaviji 
je za “djela protiv naroda i države? osuđeno 10. 211 osoba, 1952. njih 2.338, 
a 1961. - 320.? 


Između 1969. i 1971. godine bilo je 1. 449 krivičnih djela vezanih uz “politič- 
ki kriminal“, a u šest mjeseci 1972. čak 3.606, od toga u Hrvatskoj 2.289, u užoj 
(bez pokrajina) Srbiji 163, Vojvodini 137, Kosovu 41, Sloveniji 87, Makedoniji 
31, Crnoj Gori 45.'" Početkom osamdesetih, među političkim zatvorenicima 
bilo je najviše Albanaca, osuđenih zbog uključivanja u kosovski “oslobodilač- 
ki pokret" U razdoblju između 1980. - 1984. policija je na području cijele SFRJ 
registrirala 4.245 slučajeva “neprijateljske propagande" od čega je 2.673 izve- 
deno na sud, a 2.275 osoba je osuđeno." Prema istom novinskom izvoru, u 
Hrvatskoj je 1980. godine registrirano 407 političkih delikata, a ukupno 86 
osoba je za ista “djela" između 1980. i 1985. osuđeno. 


Presude za “politički kriminal? objavljivane su u novinama uglavnom u 
“crnoj kronici“ Na taj se način namjerno izjednačavao politički protest s obič- 
nim kriminalom, a opozicija i disidenti skriminalcima. U tisku su bile vrlo rijet- 
ke informacije o političkim zatvorenicima, a kada ih je i bilo, o njima je pisa- 
no kao “neprijateljima socijalizma" “protivnicima višenacionalne Jugoslavije“ i 
“narodnim neprijateljima". Ova je propaganda bila relativno uspješna i dijelom 
razlog da se u većine javnosti izgubila razlika između disidenata i demokratske 
opozicije i zastupnika isključivih i terorističkih orijentacija. 


4. Društveni slojevi i njihov “potencijal? za protestnu aktivnost 


Društveno-humanistička inteligencija u Hrvatskoj i Jugoslaviji, u cjelini 
je razvila disidentsku i opozicijsku djelatnost u manjem opsegu nego što je 
to bio slučaj u većini drugih zemalja državnog socijalizma. Jedan od razlo- 
ga mogao bi biti i taj da je nakon 1950., kada je u Jugoslaviji uglavnom završi- 
lo doba “socrealizma', režim prestao upravljati kulturnim i umjetničkim živo- 
tom i ograničio svoju ulogu na označavanje granica dopuštenog ponašanja.!“ 
Relativna otvorenost Zapadu i uvođenje tržišnih elemenata u područje kulture 
nakon 1950., također je pridonijelo, dugoročno, apstinenciji umjetnika i kul- 
turnih radnika od primjetnije disidentske i opozicijske aktivnosti. 


* Jugoslavija 1945 - 1964. Statistički pregled, Savezni zavod za statistiku, Beograd 1965., 362. 
2% Dušan BILANDŽIĆ, Hrvatska moderna povijest, Zagreb 1999., 656. 
" “Dosje verbalni delikt" Nedjeljne informativne novine (NIN), 27. VII. 1986., 17. 


"? Carol S. LILLY, “From Propaganda to Pornography: Party, Society and Culture in Postwar 
Yugoslavia", State-Society Relations in Yugoslavia, 1945 - 1992, (Ed. by Mellisa Bokovoy, Jill A. 
Irvine, Carol S. Lilly), London 1997., 157. 

Šezdesetih godina potpuno su legalizirana putovanja u inozemstvo, gra- 
đani su odlazili u shopping u Trst i Graz, mladi su masovno slušali radio 
Luxembourg, prevodila se recentna europska stručna literatura i beletristi- 
ka, a ekspanzija turizma dovodila je u Jugoslaviju strance, osobito zapadnja- 
ke. Mogućnost da se iskušaju “blagodati Zapada, dijelom ih je demistificira- 
la u očima građana Jugoslavije, ali i razvila novi “apetit Zapad je postao bli- 
zak, pa iako ga se u svijesti prosječnoga građanina uglavnom svodilo na neo- 
graničenu mogućnost kupovine roba masovne potrošnje, postupno se širila i 
svijest o vrijednostima demokracije. U javnost se osobito probila ideja slobo- 
de medija i višestranačja. Pop i rock glazba je imala svoj “boom* u Hrvatskoj i 
Jugoslaviji sedamdesetih godina. Kao i druge slične skupine u Hrvatskoj i dru- 
gim republikama, one su rijetko posezale za eksplicitno političkim temama ili 
uopće aluzijama. 


Cenzure je, osim u neposredno poratnom razdoblju, u Jugoslaviji bilo rela- 
tivno malo. Knjige su rijetko zabranjivane i slobodno su djelovali kulturni cen- 
tri zapadnih zemalja. Povremenih je zabrana bilo tijekom cijeloga komunistič- 
kog razdoblja, a obično su se odnosile na tekstove koji su aludirali na Titovu 
ličnost ili tematizirali odnose među narodima Jugoslavije na “društveno nepo- 
željan? način. Sankcije su bile, općenito, relativno umjerene i nikad nisu bile 
usmjerene protiv čitavih umjetničkih skupina ili orijentacija. Državni je aparat 
više pazio što pišu novine i javlja radio, jer su ti mediji bili prošireniji, a osobi- 
ta je osjetljivost bila na mogućem prenošenju negativnih napisa o Jugoslaviji iz 
inozemstva. Nakon saveznih ustavnih reformi dovršenih Ustavom 1974., koji- 
ma je značajna moć prenesena s centra na republike, restrikcije su još više sma- 
njene u smislu da su pisci i umjetnici koji su bili “nepoželjni“ u svojoj republici 
mogli ponekad objavljivati bez teškoća u drugim republikama. Posljednje, ali 
ne i najmanje važno; opća potpora kulturi u smjeru širenja mogućnosti svim 
slojevima za obrazovanje i socijalnu pokretljivost, neke privilegije za intelek- 
tualce i njihov relativno visok socijalni status, također su pridonijeli integraci- 
ji većine intelektualaca u sustav. 


Seljaci su činili najširi društveni sloj u Hrvatskoj. U poratnom razdoblju 
oni su najviše pretrpjeli i materijalno i politički. Čini se da su dijelom bili poli- 
tički “ciljani" a dijelom žrtva svojevrsne prvobitne akumulacije kapitala koju 
je režim trebao za industrijalizaciju zemlje. Državne mjere, kao što su prisil- 
na kolektivizacija, obvezni otkup poljoprivrednih proizvoda i visoke porezne 
stope praćene su do 1950. značajnim, povremeno i nasilnim otporom. Kasnijih 
godina, seljaci jedva da su predstavljali problem režimu. S jedne strane, nakon 
uništenja HSS-a, nedostajao im je politički predstavnik, a uz to, seljaci su šez- 
desetih godina postupno poboljšavali svoju socijalno-ekonomsku poziciju 
(nakon ukidanja kolektivizacije 1953.), kada je poljoprivreda uz pomoć razli- 
čitih državnih programa pojačano integrirana u opće modernizacijske proce- 
se. U šezdesetim i sedamdesetim godinama, nakon intenzivnog procesa urba- 
nizacije i industrijalizacije, seljaštvo je izgubilo socijalnu koheziju. 

Radnička klasa, koja se u značajnijem opsegu počela formirati tek nakon 
rata, nije igrala nikakvu ulogu u političkom otporu protiv režima. Radništvo 
je, više nego bilo koji drugi društveni sloj, profitiralo od urbanizacije i jake 
društvene pokretljivosti u poratnom razdoblju, kao i od niza ideološki motivi- 
ranih društvenih privilegija (sigurnost radnog mjesta, besplatna zdravstvena- 
socijalna zaštita, plaćeni obvezni godišnji odmor, radnička ljetovališta, naba- 
va jeftine “zimnice" preko sindikata, korištenje državnih stanova i dr.). Njegov 
se interes primarno usmjerio na poboljšanje životnog standarda opremanjem 
kućanstva trajnim dobrima, kupovinu automobila i izgradnju vikendica te na 
putovanja.!? Formalne mogućnosti za političku participaciju uz pomoć samo- 
upravljačkih tijela - radničkih savjeta, pridonijele su osjećaju osobne i institu- 
cionalne integracije u sustav. Istina, bilo je nekoliko radničkih štrajkova nakon 
1959. u industrijski razvijenijim republikama, ali riječ je o štrajkovima koji su 
bili lokalno ograničeni i odnosili su se uglavnom na poboljšanje radnih uvjeta 
ili plaćanja prekovremenog rada. Kada se pojavio hrvatski nacionalni pokret u 
sedamdesetima, uočljivo je bilo potpuno izostajanje radništva u njemu.!“ 


Treba naglasiti da su tijekom konsolidacije režima, općom modernizaci- 
jom i razvojem posebnog jugoslavenskog modela socijalizma, glavni društve- 
ni slojevi bili relativno integrirani u sustav. Potencijal za društvenu i politič- 
ku kritiku i suprotstavljanje značajno je opao u šezdesetima i sedamdesetima. 
Članstvo se u Savezu komunista u odnosu na stanovništvo uvećalo više nego 
dva puta u razdoblju 1948. - 1971. U to vrijeme, uključujući i širenje hrvat- 
skoga nacionalnog pokreta početkom 1970., disidentsko i opozicijsko djelova- 
nje zapravo je svedeno na ograničene skupine intelektualaca i studenata. 


U Hrvatskoj su npr. inicijative za zaštitu ljudskih prava u razdoblju 1945. - 
1990. bilo relativno malobrojne. Vlast je ipak često takvima smatrala djelova- 
nje — ocjenjujući ih “opozicionima" — nekih pripadnika odvjetničke profesije 
koji su branili političke osuđenike, a također su takvim smatrane i neke aktiv- 
nosti PEN-a.'“ 


13 Više o tome: Igor DUDA, “I vlakom na vikend. Prilog socijalnoj i kulturnoj povijesti slo- 
bodnog vremena u Hrvatskoj krajem 1960-ih", ČSP 34/2002., br. 3, 659.-678. 


“4 George KLEIN, “The Role of Ethnic Politics in the Czechoslovak Crisis of 1968 and the 
Yugoslav Crisis of 1971? Studies in Comparative Communism, Vol. 8, br. 4, 1975., 358. 

'5 Godine 1948. 85.369 stanovnika Hrvatske bili su u KPH, dok je ukupan broj stanovni- 
ka Hrvatske bio 3,756.807 stanovnika. Godine 1971. broj članova se uvećao na 214.614, dok je 
ukupno stanovništvo činilo 4,426.000. 


'$ U Hrvatskoj su to npr. odvjetnik Ivo Politeo, Ivo Glowatzky, Slobodan Budak te književnik 
Predrag Matvejević i (tada student) Dobroslav Paraga. Jovan Barović, beogradski odvjetnik koji 
je branio političke osuđenike, smrtno je nastradao u nejasnim okolnostima krajem sedamde- 
setih. Srđa Popović, beogradski odvjetnik, također je branio niz političkih protivnika režima te i 
sam bio optužen 1976. za Širenje lažnih vijesti Istom krugu pripadaju i Rajko Danilović, srbi- 
janski političar “očišćen? u skupini liberala koji je postao odvjetnik političkih optuženika, kao i 
kosovski političar Orhan Nevzeti, kasnije odvjetnik. U Sloveniji je to bio Franc Miklavčić i sam 
suđen zbog “neprijateljske propagande". 

Opozicijska su stajališta dijelom prisutna u društvima književnika. Ona 
su često bez obzira na nacionalni predznak, bila “čuvari nacionalnog bića? i 
“jamci ostvarenja nacionalnih interesa". Njihova glavna optužba prema komu- 
nističkim vlastima bila je da te vlasti nedovoljno zastupaju nacionalne inte- 
rese. Realizaciju nacionalnog interesa ove udruge su povezivale s uvođenjem 
zapadnjačkoga demokratskog sustava, pa ih se uza sve deficite koje su imale, 
može ubrojiti u demokratsku opoziciju kao i dijelove odvjetničkog “ceha". 


Demokratskom opozicijom može se smatrati i manji dio političke emigra- 
cije. Većina političkih emigranata bili su zarobljenici prošlosti (koje je često 
instrumentalizirala jugoslavenska tajna policija), koji su veličali nedemokrat- 
ske kvislinške režime na prostorima Jugoslavije uspostavljene za Drugoga 
svjetskog rata. Zarobljeni starim diktatorskim sustavima, emigranti nisu zago- 
varali demokratsku opciju, nego su propagirali velike jednonacionalne države 
ili imperije pod dominacijom vlastite nacije i nacionalne elite. 


Nakon uspostave komunističkog poretka 1945. godine, režimu su potpu- 
no suprotstavljene crkvene institucije, koje konstantno ostaju najjača opozicij- 
ska snaga. Tiho opozicijsko djelovanje vjerskih zajednica trajno je dovodilo u 
pitanje službenu doktrinu ateizma. Vjera je bila proglašavana bitnom odred- 
nicom pojedine nacije, a crkve su bile važne odrednice i čuvari nacionalnog 
identiteta. 


5. Otpor radikalne ljevice 


Nakon političkog raskida Staljina i Tita 1948. u KPJ je započela masovna čis- 
tka u kojoj je do 1950. bilo isključeno tisuće prosovjetski orijentiranih članova, 
tzv. ibeovaca, a znatan ih je broj završio na sudu i u zatvorima odnosno u logo- 
ru na Golom otoku. Povod tomu bila je rezolucija Informacionog biroa (IB),!'“ 
inicirana u Moskvi, a koja je optužila vodstvo oko Tita za izdaju ideja socijali- 
stičke revolucije i za usvajanje “revizionističkoga" političkog smjera. Pozadina 
svemu bilo je Titovo nastojanje da vodi nezavisnu vanjsku politiku na Balkanu, 
što se nije podudaralo s planovima Moskve. Kad je postalo jasno da Moskva 
nije spremna ući u pregovore u kojima bi se postigao kompromis, vodstvo oko 
Tita je sukob interpretiralo kao posljedicu ideoloških razlika i proklamiralo 
nezavisni jugoslavenski put u socijalizam, uključujući i politiku blokovske slo- 
bode. Objavljivanje dokumenta IB-a kojim se tražila Titova smjena pomoglo 
je jugoslavenskom vodstvu da mobilizira većinu članstva KPJ, kao i stanov- 
ništva, u cilju vođenja nezavisne politike i izoliranja onih snaga koje su brani- 
le rezoluciju IB-a iz lojalnosti prema Moskvi. U biti se ibeovci u svojoj ideološ- 
koj orijentaciji nisu razlikovali od glavnine Partije. U osnovi svrstavanja bio je 


'7 Osnovan u Poljskoj 1947. kao koordinacijski centar za komunističke partije “socijalističkog 
bloka" i jače komunističke partije Zapadne Europe. Sa sjedištem u Beogradu, aktivnost je 
određivala Moskva. 

sukob lojalnosti između Staljinovih sljedbenika i Titovih pristaša. Ima mnogo 
pokazatelja koji sugeriraju da je ova kampanja jako pomogla Titu i njegovim 
sljedbenicima da se riješe nepoželjnih kritičara i potencijalnih takmaca. Pod 
optužbom za potporu IB-u uhićen je i član CK KPJ Andrija Hebrang, istaknu- 
ti komunist i član najužega političkog i vojnog vodstva NOP-a u Hrvatskoj, 
a nakon 1945. nositelj visokih saveznih državnih i partijskih funkcija. Riječ 
je bila o namještenoj optužbi jer je Hebrang zatvoren prije donošenja same 
rezolucije IB-a i javnoga Staljinova napada na Tita.!* Godine 1950. za navod- 
nu potporu politici IB-a je optuženo nekoliko srpskih političara u Hrvatskoj. 
U pitanju su bili Dušan Brkić, Rade Žigić i Stanko Opačić, članovi CK KPH i 
hrvatske vlade, koji su optuženi za prosovjetska stajališta i protunarodno dje- 
lovanje" zbog javne kritike hrvatskoga političkog i državnog vodstva koje je, 
prema njima, malo pažnje poklanjalo dijelovima Hrvatske u kojima su uglav- 
nom živjeli Srbi, a koji su jako pretrpjeli u ratu.'? Njihov odlazak s političke 
scene prije se, retrospektivno gledano, može povezati s otporom novim poli- 
tičkim orijentacijama jugoslavenskoga partijskog vrha početkom pedesetih 
godina, a manje s jasnim ibeovskim opredjeljenjem. Zanimljivo je da je u poli- 
tičkoj čistki kao ibeovski stradao i znatan broj kadrova u Istri.“ Najbrojniju 
grupu ibeovaca činili su zaposleni u državnoj administraciji, vojsci te ratni 
veterani i studenti.“! Do danas nema potpuno pouzdanih podataka o broju 
osoba zahvaćenih represijom. Prema službenim informacijama iz jugosla- 
venskog ministarstva unutarnjih poslova u Jugoslaviji je, od 1949. do 1956., 
zbog ibeovske djelatnosti na kazne zatvora osuđeno 4.978 osoba, a 16.312 ih je 
internirano u radnim logorima na temelju političkih odluka. Prema sjećanju 
istaknutog političara tog doba, oko 24.000 članova KPJ bilo je isključeno i oko 
12.000 zatvoreno.“ Procjene povjesničara o broju osoba osuđenih na zatvor- 
ske kazne variraju između 4.657 i 6.953 za Hrvatsku i između 30.113 i 150.000 
za Jugoslaviju u cjelini.“ Pritom treba imati na umu da se internacija osum- 
njičenih na Goli otok obavljala bez sudskih presuda, na temelju administrativ- 


"* Više o montiranom procesu jugoslavenske političke policije i samom Hebrangu: Nada 
KISIĆ KOLANOVIĆ, Andrija Hebrang. Iluzije i otrežnjenja, Zagreb 1996. 


19 Više: Čedomir VIŠNJIĆ, Partizansko ljetovanje. Hrvatska i Srbi 1945 - 1950, Zagreb 2003. 


2 Više: Darko DUKOVSKI, Rat i mir istarski. Model povijesne prijelomnice 1943. - 1955., Pula 
2001. 

2! Više: Ivo BANAC, Sa Staljinom protiv Tita, Zagreb 1989. 

2 Jure BILIĆ, “71 - koja je to godina, Zagreb 1990., 31. 

25 Npr. D. BILANDŽIĆ u knjizi Hrvatska moderna povijest, na str. 308., navodi podatak 
o 59.596 isključenih i 31.142 kažnjena člana KPJ. Bogdan DENIĆ, u knjizi Legitimation of a 
Revolution. The Yugoslav Case, New Haven 1976., na str. 50., navodi podatak o 150.000 “uhićenih 
i zatvorenih? osoba u cijeloj Jugoslaviji. N. KISIĆ KOLANOVIĆ u članku “Problem legitimit- 
eta političkog sustava u Hrvatskoj nakon 1945. ČSP, 24/1992., br. 3, 177.-196., piše o 4.657 
uhićenih i kažnjenih osoba u Hrvatskoj te 30.113 u cijeloj Jugoslaviji. Berislav JANDRIĆ u radu 
“Nacionalna i socijalna struktura ibeovaca na Golom otoku 1949. - 19522 ČSP, 25/1993., br. 2- 
3, 183.-202. navodi podatak o 6.953 uhićene osobe u Hrvatskoj i 55. 663 u Jugoslaviji te 4.140 
isključenih iz KPH. 

nih odluka prema kojima je kažnjavanje bilo ograničeno na dvije godine, ali se 
nakon isteka moglo obnoviti. Dio uhićenih i interniranih podlegao je zatvor- 
skim i logorskim fizičkim i psihološkim torturama odnosno skončao život u 
nejasnim okolnostima, uključujući Hebranga i Žigića. 

Većina je ibeovaca** nakon čistki ostala u zemlji, a nakon izlaska iz zatvo- 
ra, odnosno logora, nikada više nisu sudjelovali u proturežimskoj propagandi 
ili drugim oblicima otpora. Manji broj je otišao u inozemstvo i angažirao se u 
propagandi protiv Jugoslavije ili u ilegalnoj aktivnosti 1950-ih. Jedino ta sku- 
pina, dakle, ulazi u kategoriju otpora u strogom smislu riječi. Kasnije, 1974., 
nakon okupljanja u Baru u Crnoj Gori, dio ove skupine sudjeluje u stvara- 
nju “prave KPJ“ kao alternative “revizionističkome“ Titovu SKJ. Ova je skupi- 
na uključivala i vjerojatno “najtvrđeg" ibeovca Crnogorca Vladu Dapčevića, u 
inozemstvu najpoznatijeg sljedbenika Rezolucije. 


6. Nasilni otpor radikalne hrvatske desnice 


Krajnje desno orijentirani pripadnici otpora bili su aktivni u razdoblju nepo- 
sredno nakon Drugoga svjetskog rata. Do 1947., oni su uključivali gerilske sku- 
pine koje su se regrutirale od ostataka ustaša i zvali se križarima. Nova istraži- 
vanja pokazuju da je bilo 3.500 — 4.000 gerilskih boraca u Hrvatskoj u razdo- 
blju 1945. - 1950., a većina su bili križari.“ Postojao je i određen broj skupina 
seljačkog otpora koje su poduzele nasilne akcije protiv obveznog otkupa, pore- 
za i prisilne kolektivizacije u godinama 1948. - 1950.* Akcije su bile usmjerene 
na uništavanje državnog vlasništva i ubojstva predstavnika državne vlasti i bile 
su potpuno spontani izrazi protesta, dok je organizirano djelovanje bilo iznim- 
ka. Šezdesetih godina i kasnije bilo je više “havarija" na prometnicama i u jav- 
nim institucijama, a koje su obično bile pripisivane skupinama političke emi- 
gracije. Ovo je područje još uvijek nepotpuno istraženo. 

Neki radikalni proustaški nacionalistički emigranti poduzeli su kasnije 
u inozemstvu terorističke akcije protiv jugoslavenskog režima. Ciljevi su bili 
diplomatska predstavništva, putničke agencije i istaknute jugoslavenske lično- 
sti. Najspektakularnije terorističke akcije bile su ubojstvo jugoslavenskog vele- 
poslanika u Švedskoj 1971., otmica zrakoplova švedske zrakoplovne kompani- 
je SAS - pri čemu se tražilo oslobađanje veleposlanikova ubojice zatvorenog u 
Švedskoj — i rušenje jugoslavenskog putničkog zrakoplova 1972. kada je stra- 
dalo 27 osoba." Jedna druga emigrantska skupina, koja je organizirala terori- 


2 Više o tome: B. JANDRIĆ, “Djelatnost sljedbenika Rezolucije Informbiroa u Hrvatskoj 
1948. - 19532 ČSP, 26/1994., br. 2, 317.-336. 


25 Zdenko RADELIĆ, Križari: Gerila u Hrvatskoj 1945 - 1950, Zagreb 2002., 120. 


 K. SPEHNJAK, “Seljački otpor politici obveznog otkupa u Hrvatskoj 1949. godine? ČSP, 
2711995., br. 2, 209.-232. 


27 Skupina odgovorna za te napade dobila je azil prvo u Španjolskoj, kasnije u Latinskoj 
Americi. 

stičke akcije u ime borbe za nezavisnost Hrvatske, bilo je Hrvatsko revoluci- 
onarno bratstvo. Ova organizacija, aktivna uglavnom u Australiji, postala je 
poznata nakon ulaska 19 terorista u Jugoslaviju 1972. u misiji regrutiranja i 
organiziranja skupina otpora među hrvatskim stanovništvom, taj pokušaj nije 
uspio. Većina članova skupine poginula je u sukobu s jugoslavenskim sigurno- 
snim snagama, preživjeli su — uz iznimku najmlađeg člana — osuđeni na smrt- 
ne kazne. 


7. “Stara" demokratska opozicija 


Hrvatska seljačka stranka bila je jedna od najstarijih modernih demokrat- 
skih političkih stranaka u Hrvatskoj. Njezina politička platforma bila je kon- 
glomerat elemenata različitih ideologija i u strogom smislu riječi bila je više 
nacionalni pokret nego stranka. Manjinska frakcija u stranci sudjelovala je od 
1943. u pokretu Narodnog fronta, a kasnije, od 1945. u formi Hrvatske repu- 
blikanske seljačke stranke — organizacije potpuno pod kontrolom KPH - u 
vladi NRH i političkom životu Hrvatske. U poratnom razdoblju predstavnici 
HSS-a zastupali su liberalne pozicije, ali glavni im je politički cilj bio formira- 
nje nezavisne hrvatske nacionalne države. Stranka, čija je organizacijska struk- 
tura značajno oslabljena za vrijeme Drugoga svjetskog rata, pod pritiskom je 
režima, ali i zbog unutarnjih sukoba, do početka pedesetih potpuno uništena. 
Prema suvremenim istraživanjima, od ukupno 101 istaknutog člana HSS-a, 21 
su ubili komunisti, 46 su bili zatvoreni, a 10 - 15 su emigrirali u inozemstvo 
1941. - 1950. HSS je obnovljen 1989. 


Samostalna demokratska stranka, prijeratna politička stranka Srba u 
Hrvatskoj, nakon 1945. nije obnovila svoj rad. Dio stranačkih prvaka priklo- 
nio se pokretu Narodne fronte i u sklopu nove vlasti zauzeo značajne uloge u 
državnoj strukturi Hrvatske i Jugoslavije. 


8. Hrvatska i jugoslavenska politička emigracija 


Jugoslavenska i hrvatska emigracija mogu se strukturno raščlaniti na ratnu 
i poratnu. Prva uključuje emigrante koji su zemlju napustili tijekom Drugoga 
svjetskog rata i krajem rata. Hrvatska politička emigracija je u svibnju 1945., 
nakon pada ustaškog režima i višegodišnjeg boravka u savezničkim izbjeglič- 
kim logorima, uglavnom otišla u Južnu Ameriku, SAD, Španjolsku i zemlje 
zapadne Europe. Riječ je o skupinama i pojedincima koji su većinom zago- 
varali ideje propalog ustaškog režima ili se tek dijelom distancirali od njega, 
ali braneći ideju NDH. Jezgra ove skupine bili su prijašnji političari koji su 
držali istaknuta mjesta u NDH i određen broj intelektualaca istog usmjere- 


2.7, RADELIĆ, Hrvatska seljačka stranka 1941. - 1950., Zagreb 1996., 210. Vidi još i: ISTI, 
Božidar Magovac: S Radićem između Mačeka i Hebranga, Zagreb 1999. 

nja. Okupljali su se oko raznih emigrantskih časopisa, od kojih je najutjecaj- 
niji bio Hrvatska revija, urednika Vinka Nikolića, tiskana u Buenos Airesu i 
Barceloni. 

Kasnija emigracija uključivala je ljude koji su iz Hrvatske ili Jugoslavije 
otišli od sredine pedesetih nadalje, dijelom u sklopu akademskih stipendi- 
ja zapadnih zemalja, dijelom ilegalnim prelaskom granice, a zatim i legalno, 
nakon 1966. U tom, najmlađem naraštaju hrvatskih emigranata postojala je i 
liberalno-demokratska struja, čije je središte bio časopis Nova Hrvatska, tiskan 
u Londonu.“ Dugogodišnji urednik ovog lista bio je Jakša Kušan. Kao i druge 
emigrantske skupine i ova se zalagala za nacionalnu nezavisnost Hrvatske, ali 
je ostvarenje tog cilja - nasuprot radikalno desnim nacionalistima - zagovara- 
la iz perspektive liberalnih vrijednosti i s vizijom ustavne demokratske države. 
Časopis se bavio temama iz nacionalne povijesti i životom Hrvata pod komu- 
nističkim režimom te davao informacije o suvremenim političkim događajima 
u Jugoslaviji i Hrvatskoj, osobito o opozicijskim aktivnostima. 


Nekoliko Hrvata-emigranata liberalne orijentacije pridružilo se 
Demokratskoj alternativi utemeljenoj 1963. u Stansteadu, Velika Britanija, a 
koja je okupljala demokratske emigrante jugoslavenske orijentacije. Oni su se 
zalagali za modernu, pluralističku konfederativnu Jugoslaviju. Sedamdesetih 
godina svoju su aktivnost usmjerili na obavještavanje svjetske javnosti o jugo- 
slavenskom režimu, koristeći se osobito službenim posjetima najviših jugo- 
slavenskih predstavnika stranim zemljama. S vremenom je okupila veći 
broj hrvatskih (Branko Pešelj, Ilija Jukić, Vladimir Predavec), srpskih (Vane 
Ivanović, Desimir Tošić, Božidar Vlajić), slovenskih (Miha Krek, Ljubo Sirc, 
Sekolec Franjo) i muslimanskih (Adil Zulfikarpašić, Teufik Velagić) intelektu- 
alaca, političara i poduzetnika. Pridružili su im se i M. Mihajlov, Aleksa Đilas 
(sin M. Đilasa), Bogoljub Kočović, a podržao ih je i Vlatko Maček, vođa pri- 
jašnje najjače predratne hrvatske političke stranke, HSS, koji je od 1945. živio 
u inozemstvu. 


Utjecaj emigranata na opozicijsku aktivnost u zemlji bio je marginalan. Kao 
osnovno, bilo je malo osobnih kontakata između liberala i opozicijskih kru- 
gova u Hrvatskoj, a uz to, literatura političkih emigranata nije imala mnogo 
čitatelja u Hrvatskoj i to ne samo zbog policijske kontrole. U percepciji hrvat- 
ske javnosti tog doba, slikom političke emigracije dominirala je teroristička 
aktivnost proustaških ekstremista. Također, plošna propagandistička frazeo- 
logija često prožeta NDH nostalgijom i sadržajna jednostranost većine emi- 
grantskih tiskovina koje se bile bez uvida u svakidašnji život sunarodnjaka u 
zemlji teško je mogla naći čitatelje izvan kruga izrazito protukomunistički ori- 
jentiranih pojedinaca i skupina. 


? Demokratska srpska emigracija okupljala se oko lista Naša reč (London) koju je uređivao 
Desimir Tošić. 
30 Više: Mirko GALIĆ, Politika u emigraciji. Demokratska alternativa, Zagreb 1990. 

IV. Prvi disidenti u Hrvatskoj: časopis Naprijed 


Jedna od prvih inicijativa za kritičko preispitivanje jugoslavenskog socijaliz- 
ma a u sklopu partijskih rasprava o “slobodnoj borbi mišljenja“ u SKJ, pokre- 
nutih Šestim kongresom KPJ/SKJ, pojavila se u uredništvu časopisa Naprijed u 
Zagrebu. Naprijed, osnovan 1943., bio je direktivni partijski list Komunističke 
partije Hrvatske sve do svibnja 1953., kada postaje tjednik za politička, kultur- 
na i društvena pitanja. Godine 1953. časopis je, između ostalog, zastupao i tezu 
da “pluralizam jača demokraciju“ te se zalagao za dopuštanje slobodne raspra- 
ve u sklopu Partije, odnosno u sklopu socijalističkih opredjeljenja. Krug oko 
Naprijeda (Dušan Diminić, urednik, Berto Črnja, Živko Vnuk, Miloš Mimica, 
Mile Joka, suradnici) inzistirao je na praktičnoj implementaciji ovih načela, 
primjerice preko članaka koji su kritizirali nedemokratsku izbornu praksu u 
Hrvatskoj i Jugoslaviji, zalažući se za uvođenje kandidiranja više, pa i nezavi- 
snih kandidata, a što je postojalo kao zakonska mogućnost. Odlučno zastupa- 
nje navedenih ideja neizbježno ih je dovelo u sukob s vodstvom, jer je “unu- 
tarpartijski pluralizam" zapravo ostao retorička fraza i Partija nije imala volje 
odreći se svoje dotadašnje, arbitrarne uloge. Sukob je eskalirao u kontekstu 
afere oko M. Đilasa, najpoznatijega jugoslavenskog disidenta. Godine 1954. 
CK SKJ je osudio njegovu kritiku birokratskog socijalizma kao “liberalno-bur- 
žoasko skretanje“. Svi časopisi i forumi koji su ga dotad podržavali podvrgnu- 
li su se partijskoj odluci. U siječnju 1954. urednik i neki suradnici Naprijeda 
politički su osuđeni od CK SKH, a glavni urednik je smijenjen te prisiljen i da 
se odrekne svog mandata u saveznom parlamentu. Časopis je uskoro ugašen. 
Osim “malograđansko-anarhističkih" stajališta, grupi oko Naprijeda imputi- 
ran je i “lokalizam" (odnosno, vezanost uz određene “lobije* u Istri i na Baniji), 
što je u to vrijeme također bila ozbiljna politička etiketa.?! 


V. Šezdesete godine u Hrvatskoj i Jugoslaviji 


1. Od disidenta Đilasa do pada Rankovića 


Doba “reformističkog komunizma" u Europi šezdesetih godina dovelo je u 
javnost komunističkih država i nacionalno pitanje, kojima se većina novih elita 
koristila u svojim nastojanjima za obnovu legitimacije,“ ali i u cilju rješavanja 
potisnutih nacionalnih suprotnosti. SFRJ je bila sastavljena od šest republika: 


Više: K. SPEHNJAK, “Socijalistički savez i demokracija - “jedan ili više kandidata?" Analiza 
izbora za Sabor i Saveznu skupštinu 1953. godine", ČSP, 22/1990., br. 3, 99.-119. Nešto drukčiju 
interpretaciju nudi D. DUKOVSKI u knjizi Rat i mir istarski. 


?* Peter FERDINAND, Communist Regimes in Comparative Perspective, London 
1991., 220. 

Slovenije, Hrvatske, Bosne i Hercegovine, Srbije - s dvije pokrajine: Vojvodine 
i Kosova, te Crne Gore i Makedonije. Centralistički sustav, na početku značaj- 
ka i komunističke Jugoslavije, postao je prepreka modernizaciji i liberalizaciji 
sustava, jer je vlast koncentrirao u rukama partijskog centra i moćne central- 
ne tajne policije. Reformisti u Partiji, koje je podržavao i sam J. B. Tito, odluči- 
li su promjene započeti reformom federalizma. 

Spoj nacionalizma i liberalizma ondašnjim se komunističkim vođama 
diljem Europe činio pogodnim “ključem? reformiranja socijalizma“ te počet- 
no upućivao na mogućnost da ustupci nacionalnome ne moraju značiti i ustu- 
pak pluralizmu. Ali, oživljavanje nacionalnog u starom, tradicionalnom i 
novom “komunističkom" vidu upozorilo je na njegovu snagu. Zahtjev za naci- 
onalnim identitetom uzdrmao je tradicionalne komunističke ideološke veze 
i ugrozio partijsku moć. Povratak poznatim modelima gospodarstva i politi- 
ke činio se najsigurnijim. Upravo su zahtjevi za reformom sustava i usposta- 
vom humanijeg socijalizma odlikovali politički program prvoga jugoslaven- 
skog međunarodno poznatog disidenta Đilasa. On je pripadao samom vrhu 
države i komunističke partije u neposrednom okruženju Tita. Njegov zahtjev 
1953./1954. za reformama u sustavu (osobito pozicije Partije), dakle u sklopu 
socijalističke platforme, smatran je preradikalnim u to vrijeme jer se SKJ tada 
još borio s unutarnjim otporima provođenju radikalnih promjena sa Šestog 
kongresa. Kasnije će se Đilas okrenuti zagovaranju višestranačkog sustava, 
ali je već 1954. svojim idejama o pluralizmu, a i zagovaranjem određene libe- 
ralizacije, doveo u pitanje monopol KPJ. Nakon progona Đilasa i sam je vrh 
partije krajem šezdesetih odlučio posegnuti za reformama, naravno, ne tako 
radikalnim. Komunistička je partija sustav nastojala učiniti gospodarski dje- 
lotvornijim uvođenjem tržišne privrede. Tržišna ekonomija koja podrazumi- 
jeva slobodno kretanje kapitala, roba i radne snage nije bila spojiva s jedno- 
partijskom diktaturom. Navedena je činjenica predstavljala glavnu prepreku i 
razlog neuspjeha reformi. Liberalizacija sustava dovodila je u pitanje komu- 
nistički monopol, a osnovni kriterij svih reformi bio je da vlast komunističke 
partije ne bude dovedena u pitanje. Zato komunisti nisu uspjeli riješiti “kva- 
draturu kruga": uvesti dostignuća zapadnjačke znanosti i tehnike, a istodobno 
izbjeći liberalnu demokraciju i građansko društvo. U Jugoslaviji svjedočimo 
cikličkom propadanju bitnih liberalnih reformi. Poput mnogih drugih susta- 
va i društava i jugoslavenski je socijalistički sustav imao kontradiktorna nasto- 
janja: htio je napredovati a da se zapravo ne promijeni. Prostora za političku 
alternativu komunističkom monopolu nije bilo. Službena je doktrina zastupa- 
la ideju nekonfliktnog društva. 


3 George SCHOPFLIN, Politics in Eastern Europe 1945 - 1992., Oxford UK & Cambridge 
USA 1993., 144. 

Svi sukobi u sklopu društva bili su prisutni i u samoj Komunističkoj parti- 
ji Jugoslavije. U njoj su se “skrivali i zagovornici i protivnici reformi. Zato je 
opredjeljenje političkog vrha Jugoslavije na čelu s J. B. Titom za gospodarske 
reforme u drugoj polovici šezdesetih implicitno sadržavalo i nužnost postu- 
pnih političkih promjena u KPJ. Politički suprotstavljene koncepcije društve- 
nog razvoja (od kojih je ona centralističko-unitaristička formalno poražena, 
ali ne i eliminirana, brionskim plenumom CK SK] 1966. i političkim padom 
njezina najutjecajnijeg zastupnika, dugogodišnjim saveznim ministrom unu- 
tarnjih poslova i organizacijskim sekretarom CK KPJ Aleksandra Rankovića), 
kao i doktrinarna ograničenja, uvjetovali su da su reformski procesi bili kole- 
bljivi te su konačno bili i napušteni. Zanimljivo je da je pad komunističkog 
dogmatika Rankovića izazvao protivljenje i dvojbe u tadašnjem partijskom 
vodstvu Srbije. Ranković je, uz Edvarda Kardelja i Milovana Đilasa, u ratu i 
neposredno nakon njega bio najbliži Titov suradnik. Dva je desetljeća ruko- 
vodio OZN-om/UDB-om, političkom policijom, kao organizacijski sekretar 
dugo je utjecao na partijsko i državno “kadroviranje". Smatralo se da će kao 
Srbin po nacionalnosti naslijediti Tita. Stoga za veći dio srpske komunistič- 
ke elite uklanjanje Rankovića nije bilo samo uklanjanje zagovornika mono- 
litnog jedinstva partije i države, nego je otvaralo i srpsko nacionalno pitanje 
u Jugoslaviji. Ova elita je smatrala da su centralizacija i boljševizacija rješenje 
svih problema. Iako politički poražena, ova ideja je i dalje postojala u redovi- 
ma srpske partije, a dogmatici su bili snažni i u redovima ostalih republičkih 
komunističkih partija. 

Liberalniji komunistički vođe pojedinih republičkih partija koji su nasto- 
jali provesti gospodarske reforme i prihvaćali nužnost daljnje federalizacije 
Jugoslavije nisu dugo izdržali u sukobu s dogmaticima. Reformističke snage, 
ponajprije u partijskim krugovima, nepovezane u strategiji promjena nisu 
uspijevale izboriti usvajanje vlastitih shvaćanja. Također, važno je naglasiti da 
reformističke snage nije obilježavala ista politička orijentacija, dok su jedni 
više naglašavali liberalizaciju i tržišne reforme, drugi su ponajprije isticali 
pravo republika na veću samostalnost. Navedene su razlike definirale njiho- 
ve odnose tj. nemogućnost međusobne potpore i zajedničkog nastupa. Dublji 
reformski procesi su napušteni, a dogodilo se jedino djelomično premješta- 
nje ovlasti središnje vlasti na republike (uključujući i decentralizaciju obrane 
formiranjem republičkih teritorijalnih službi) te postupna liberalizacija koja 
pomaže u oblikovanju civilnog društva. Pokazalo se da granicu reformi pred- 
stavlja dogma o vodstvu “subjektivnih snaga", zapravo komunističke stranke, 
koja se ničim nije smjela dovesti u pitanje. Stoga je tih godina i u JNA osno- 
vana samostalna organizacija SK, koja je imala status republičke organizacije. 
Samoupravne reforme su prema službenoj, Kardeljevoj doktrini bile ne samo 

oblik neposredne demokracije, nego i diktature proletarijata, koju je jamčio 
SKJ, a preko svoje partijske organizacije i vojska. 

Smjena reformističkih vodstava u Jugoslaviji početkom sedamdesetih, oso- 
bito onih u Sloveniji, Hrvatskoj i Srbiji, označila je povratak starih dogmatskih 
kadrova, ali su unatoč tome neki zahtjevi reformista ugrađeni u novi ustav 
1974., a struktura jugoslavenske federacije je dobila neke konfederativne zna- 
čajke.** I u drugim je republikama bilo “čišćenja iako u manjem opsegu, kao 
npr. u partijskom vrhu Makedonije, a i bosansko-hercegovačko se vodstvo 
također obračunalo sa svojim kadrovima u saveznom vrhu, koji su optuže- 
ni za politiku “čvrste ruke" Djelomična liberalizacija tih je godina u javnost 
dovela različite oblike artikulacije nacionalnih interesa (i onih koji prvi put 
nisu partijske provenijencije), a otvorenost režima propituju — neuspješno — 
i prvi pokušaji političke pluralizacije. S druge je strane komunističko vodstvo 
nekim liberalnim i konfederativnim rješenjima iz ustava 1974. nastojalo pari- 
rati još većim inzistiranjem na vodećoj ulozi komunističke partije i Tita, te 
na taj način učvrstiti komunističku diktaturu. Sve je više jačala uloga staro- 
ga partizanskog naraštaja i Jugoslavenske narodne armije. Postotak oficira u 
Centralnom komitetu Saveza komunista Jugoslavije se udvostručio (11%). 


Unatoč konačnom neuspjehu reformi, druga je polovina šezdesetih godina 
nesumnjivo označila početak djelomične liberalizacije jugoslavenskoga poli- 
tičkog sustava te omogućila i prve pokušaje nestranačkoga političkog pluraliz- 
ma. Civilno se društvo polako počelo buditi. No, demokracija je još bila dale- 
ko, a to su uskoro uvidjeli oni koji su smatrali da je politički pluralizam moguć 
i u danim okolnostima. 


2. Mihajlo Mihajlov 


Zanimljiv događaj u kontekstu lijevoga intelektualnog disidentstva bio je 
slučaj Mihajla Mihajlova. U ljeto 1966., on je, zajedno sa skupinom intelektua- 
laca iz Zadra, Zagreba, Ljubljane, Beograda i Novog Sada (Danijel Ivin, Franjo 
Zenko, Marijan Batinić, Leonid Šejka, Marija Čudina, Davor Aras, Jovan 
Barović, Predrag Ristić, Mladen Srbinović, Slobodan Mašić)* pokušao, sma- 
trajući da su za to povoljne političke prilike - nakon smjenjivanja Rankovića, 
osnovati legalno opozicijsko glasilo. Pokušaj okupljanja utemeljitelja i regi- 
striranja lista koji se, između ostalog, namjeravao baviti kritičkim preispiti- 
vanjem zakonitog ponašanja vladajuće elite, nije uspio. Dio je sudionika bio 
uhićen, ali je samo Mihajlov izveden pred sud i osuđen na zatvorsku kaznu. 
Mihajlov je svoje kasnije političko djelovanje temeljio na idejama sovjetskog 


*T. CIPEK, “Croats and Yugoslavism", 81. 
* Hrvatski državni arhiv, Zagreb, fond CK SKH, 1966., Povjerljivi spisi. 

disidenta Aleksandra Sinjavskoga. Godine 1974. uhićen je ponovno i suđen 
zbog intervjua i napisa u stranom tisku. U zatvoru je bio do 1978., kad su ga 
vlasti oslobodile, zbog pragmatičnih razloga (konferencija o europskoj sigur- 
nosti i suradnji u Beogradu). Mihajlov je iste godine otišao u SAD. 


3. Praxis 


Značajniji od “slučaja? Mihajlov i Naprijeda, te znatno poznatiji primjer 
“disidentstva* lijevo orijentiranih intelektualaca bio je filozofski krug oku- 
pljen oko zagrebačkog časopisa Praxis (1964. - 1974.) u izdanju Hrvatskoga 
filozofskog društva i znanstvenih seminara Korčulanska ljetna škola. Glavni 
urednici Praxisa bili su Gajo Petrović i Rudi Supek, a članovi redakcije Branko 
Bošnjak, Danko Grlić, Milan Kangrga, Ivan Kuvačić, Danilo Pejović, Predrag 
Vranicki.?* Pozicije koje je zastupao taj krug postale su poznate i izvan grani- 
ca Jugoslavije i probudile žučne rasprave u drugim socijalističkim zemljama 
(tzv. Praxis Discussion u DDR, u organizaciji filozofa Helmuta Seidla). Autori 
Praxisa (koji je od 1965. imao i međunarodno izdanje) kritizirali su različite 
oblike staljinizma, označavajući i sam jugoslavenski model u nekim člancima 
kao “staljinističku destaljinizaciju“ U cjelini, Praxisov je krug optužio komuni- 
stičko vodstvo da je napustilo “izvorni komunistički projekt" u korist politič- 
kog pragmatizma, u interesu pukog očuvanja vlasti. Krug oko Praxisa tražio je 
da se “demokratski socijalizam" kao nasljeđe staljinizma odbaci i da se razli- 
čitim ideološkim smjerovima u Partiji da mogućnost javnosti, tako da mladi 
ljudi i intelektualci mogu biti time mobilizirani. Osim rada u časopisu, neki 
su članovi ovog kruga organizirali peticije vlastima, većina je davala potpo- 
ru intelektualcima kojima su državna tijela zabranila putovanje u inozemstvo. 
Partijska birokracija optužila je Praxisov krug da se zalaže za ukidanje radnič- 
kog samoupravljanja. Kako je časopis uživao velik ugled među lijevim inte- 
lektualcima u svijetu, birokracija države — koja ga je financirala iz svojih pro- 
računa — nije mogla u ovom slučaju primijeniti drastična sredstva kao kod 
Naprijeda nego se ograničavala, prije konačnoga gašenja časopisa,“ na povre- 
mene zabrane pojedinih brojeva — zbog kritičkih priloga o staljinizmu, ali i 
o nacionalizmu u Hrvatskoj. Kasnije je osam profesora Filozofskog fakulte- 
ta u Beogradu (Ljubomir Tadić, Trivo Inđić, Nebojša Popov, Miladin Životić, 
Mihajlo Marković, Dragoljub Mićunović, Zagorka Pešić-Golubović, Svetozar 
Stojanović) pod političkom optužbom da “truju omladinu" i “održavaju veze 


** Redakcijski savjet činili su, između ostalih, Kostas Axelos, Zygmunt Baumann, Ernst Bloch, 
Umberto Cerroni, Mladen Čaldarović, Vladimir Filipović, Erich Fromm, Lucien Goldman, 
Andrć Gorz, Jirgen Habermas, Agnes Heller, Leszek Kolakowski, Veljko Korać, Karel Kosik, 
Henri Lefebvre, George Lukasz, Serge Mallet, Herbert Marcuse, Mihailo Marković, Zagorka 
Pešić-Golubović, Veljko Rus, Svetozar Stojanović, Abdulah Šarčević, Miladin Životić, Ljubo 
Tadić. 

37 Administrativnom zabranom ukinuti su i Praxis i Korčulanska škola. 

s inozemstvom“ uklonjeno s nastave i izbačeno iz Partije. U Zagrebu su zbog 
potpore studentskim demonstracijama “68, iz Saveza komunista izbačeni pro- 
fesor Filozofskog fakulteta Gajo Petrović i profesor Fakulteta političkih nauka 
Mladen Čaldarović te student istog fakulteta Šime Vranić.* Oni su kasnije s 
još nekolicinom sudionika demonstracija od redovnog suda osuđeni i na nov- 
čane kazne. Od 1981. počeo je izlaziti Praxis International s ciljem njegovanja 
duha Praxisa u novim povijesnim okolnostima. 


4. Godina 1968. u Hrvatskoj i Jugoslaviji 


lako je studentski pokret 1968. s jakim egalitarnim nabojem dovodio u pita- 
nje zapadni mit o blagostanju i napretku, on nije bitno utjecao na svijest pro- 
sječnog jugoslavenskoga građanina. Pokret je, naravno, za jugoslavensku vla- 
dajuću elitu svojim zagovaranjem “čistoće revolucije bio opasan. Učenje o 
“čistoći i nevinosti", o pravim izvorima revolucije, te traženi “povratak mla- 
dom Marxu, bilo je vrlo utjecajno među skupinama lijevo orijentiranih inte- 
lektualaca. 


Studentski pokret 1968. u Jugoslaviji nije imao samo libertarijanske odred- 
nice i tragao za “socijalizmom s ljudskim licem" U Beogradu je on ponajpri- 
je zagovarao parole socijalne jednakosti, dok je dio studenata u Zagrebu, gdje 
pokret nije bio toliko snažan kao u Beogradu, iznosio i zahtjev o hrvatskoj naci- 
onalnoj emancipaciji. Studentska pobuna koja je najžešće izbila u Beogradu, a 
dijelom zahvatila i Zagreb i Ljubljanu, nije bila potaknuta isključivo događa- 
jima na Zapadu i u Čehoslovačkoj. Ona je imala uzroke u rastu društvene 
nejednakosti izazvanom jugoslavenskom privrednom reformom 1965. godine. 
Već je i parcijalno djelovanje tržišnih mehanizama povećalo socijalne proble- 
me i smanjilo mogućnost obrazovanja siromašnijim slojevima. Kritika druš- 
tva s pozicije neostvarenih ciljeva i ideala revolucije bila je glavna parola “šez- 
desetosmaša“ Na svojim zastavama oni su kritizirali dogmatsko jugoslaven- 
sko vodstvo i uzvikivali “dolje crvena buržoazija“ Intelektualnu potporu dobi- 
li su od dijela sveučilišnih profesora okupljenih oko časopisa Praxis. ]. B. Tito 
obratio se beogradskim studentima govorom na televiziji. Svojim povlađiva- 
njem zahtjevima studenata Tito je uspio umiriti šezdesetosmaški“ pokret. Za 
lijevi studentski pokret on je i dalje bio karizmatska ličnost. Izrazio je razumi- 
jevanje za njihovu kritiku pogrešaka u sustavu i obećao poboljšanje uvjeta stu- 
diranja, smirujući tako atmosferu. Nakon njegova govora studenti su se razišli 
i revolt se završio. Nekoliko aktivista i profesora koji su podržali demonstraci- 


 Svjedočenja o 1968., između ostalog i razgovor sa Šimom Vranićem, povijesne izvore iz 
onog vremena, vidjeti u časopisu Gordogan, (ur. Branko Matan), br. 2-3 (46-47), Zagreb 2004., 
32.-80. 

% B. JANDRIĆ, “Studentske demonstracije od 3. do 11. lipnja 1968. i stavovi članova Saveza 
komunista Hrvatske Filozofskog fakulteta u Zagrebu o tome" Dijalog povjesničara/istoričara 5, 
(ur. Hans-Georg Fleck, Igor Graovac), Zagreb 2002., 401. 

je bili su izbačeni iz SK i osuđeni. Promjene na sveučilištu koje je Tito obećao 
nisu učinjene, kao ni one u političkom sustavu. 


Dok su se u Beogradu dogodili žestoki sukobi između studenata-demon- 
stranata i policije, protesti u Zagrebu bili su relativno mirni. Trajali su od 3. do 
11. lipnja i ostali ograničeni na Zagrebačko sveučilište. Najistaknutiji sudioni- 
ci iz studentskih i profesorskih redova kažnjeni su unutarpartijskim disciplin- 
skim mjerama. 


Većina studenata koji su u njima sudjelovali dolazila je iz gradskog miljea, 
uglavnom iz obitelji nove inteligencije nastale nakon 1945., i dijelom onih koje 
su pripadale komunističkoj eliti. Svojom orijentacijom studenti su uglavnom 
bili socijalisti, otvoreni idejama ljevice sa zapada i osobito pod utjecajem sku- 
pine oko Praxisa te dijelom prožeti idejama studentskog pokreta u zapad- 
noj Europi. Temeljna pitanja koja su ih zanimala bila su pacifizam i razoru- 
žanje, borba protiv potrošačkog društva, demokratizacija političkih i društve- 
nih institucija, osobito sveučilišta. Uz navedenu skupinu, postojala je i manja 
skupina, jake nacionalne orijentacije, čiji su se članovi uglavnom regrutirali od 
studenata iz ruralnih područja. Njihovi zahtjevi su, uglavnom, bili usredoto- 
čeni na traženje više autonomije za Hrvatsku u sklopu Jugoslavije. Studentski 
proglasi bili su uglavnom načelne naravi i ograničeni na zahtjeve za “demokra- 
tizaciju našega društvenog i političkog sustava“ U toj općenitosti jedva da su 
bili različiti od službenih proglasa SKJ. Konkretni zahtjevi za priznavanje ljud- 
skih prava, slobode medija i sl., potpuno su izostali. 


«x 


Studentski vođa “šezdesetosmaških" događaja u Beogradu, Vladimir 
Mijanović (“Vlada Revolucija"), osuđen je 1970. na dvogodišnji zatvor, stu- 
denti Pavluško Imširović, Jelka Kljajić, Milan Nikolić i Danilo Udovički suđeni 
su 1972. zbog “neprijateljske propagande" i pokušaja osnivanja “revolucionar- 
ne radničke partije" te javno proskribirani kao trockisti.“? 


Dio lijevih disidenata sudjelovao je u organizaciji peticionaškog pokre- 
ta 1977., uoči konferencije o europskoj sigurnosti i suradnji u Beogradu, za 
vraćanje putnih isprava te za oslobađanje kažnjenih književnika. Kritike vla- 
sti, uglavnom s ljevičarskih pozicija, mogu se sedamdesetih godina povreme- 
no naći u studentskim glasilima, osobito u Beogradu: Student, Susreti, Vidici. 
Ljevičarski disidenti Beograda nastavili su svoju aktivnost ilegalno u sklo- 
pu Otvorenog odnosno Kućnog univerziteta utemeljenog 1976. Organizatori 
su bili Vladimir Mijanović, Lazar Stojanović i Ilija Moljković. Okupljali su 
širi krug uglavnom mladih osoba, profesora te dugogodišnjeg disidenta M. 
Đilasa. Godine 1984. vlast je prekinula njihov rad, uhitivši tridesetak sudioni- 
ka. Suđeno im je 1984., u procesu “beogradskoj šestorici“ za navodnu namje- 
ru “protuustavne promjene poretka“, ali je proces zbog vanjskih, ali i unutar- 
njih pritisaka javnosti propao. Osuđeno je dvoje sudionika. 


“ Jelka KLJAJIĆ IMŠIROVIĆ, “Disidenti i zatvor? Republika (Beograd), br. 196, 1998., http. 
www. yurope.com/zines/republika/arhiva/98/196/196_14.HTM. 

Protiv Zorana Đinđića (nakon pada režima S. Miloševića, srbijanskog pre- 
mijera ubijenog 2003. u atentatu) podignuta je 1974. optužnica da je kao pri- 
padnik studentske skupine pokušao osnovati studentsko-radničku organizaci- 
ju. Vladajuća je elita ovu skupinu okvalificirala maoističkom. Osuđeni su na 
kazne od po godinu dana zatvora, ali su pošteđeni služenja zbog međunarod- 
nog pritiska. Možda je Đinđić tipičan primjer šezdesetosmaša koji se u tra- 
ženju promjena najprije okrenuo anarhizmu, koji je smatrao humanom vari- 
jantom libertarijanskog socijalizma, a građanski je liberalizam odbacivao. 
Kasnije, nakon propasti komunističkih diktatura, postaje uvjereni liberal koji 
nastoji modernizirati svoju zemlju. 


U Jugoslaviji je 1968. bila i godina nemira na Kosovu. Studenti albanske 
nacionalnosti su uz uobičajene revolucionarne parole postavili i nacionalne 
zahtjeve, tražili su veću samostalnost Kosova. Postupno se oblikovao kosov- 
sko-albanski nacionalni pokret s reformskim i radikalno-nacionalističkim 
krilom. Albanski je nacionalizam izazivao srpski i obrnuto, stvaralo se klup- 
ko etno-nacionalizama. Nacionalno se pitanje pojavilo u različitim oblicima i 
u drugim republikama Jugoslavije. I dok su Čehoslovačku okupirale postroj- 
be Varšavskog ugovora, te time pokazala da je jedini socijalizam, diktatorski 
“realsocijalizam', u Jugoslaviji se sve više zaoštravalo nacionalno pitanje koje je 
utjecalo i na strukturu disidenata i opozicije. 


VI. Sedamdesete godine u Hrvatskoj i Jugoslaviji 


1. Masovni pokret u Hrvatskoj 


Od sredine šezdesetih u Hrvatskoj su se počele manifestirati tendencije k 
obnovi nacionalne tradicije razvijajući se sljedećih godina u širok nacional- 
ni pokret. U području kulture tražilo se pravo upotrebe nacionalnih imena 
i simbola kao i tolerantniji pristup hrvatskoj emigraciji. Godine 1967., naj- 
važnije kulturne institucije i društva objavile su Deklaraciju o položaju i nazi- 
vu hrvatskoga književnog jezika u kojoj se tražilo pravo na imenovanje hrvat- 
skog jezika i napuštanje službenog imena “srpskohrvatskog/hrvatskosrpskog" 
jezika te zahtijevalo formalno razlikovanje “hrvatskog? i “srpskog" književnog 
jezika. Vodstvo SKH nije osporavalo legitimnost tih zahtjeva, ali je kritiziralo 
Deklaraciju zbog političkih procjena u njoj. Naime, iz tadašnjeg poimanja pozi- 
cije vodeće, komunističke partije, bilo je nedopustivo da itko drugi osim nje 
odnosno njezina vrha, preuzima ovlast izricanja političkih ocjena. Dodatno je 
to smatrano otežavajućim što su među potpisnicima mnogi bili članovi Saveza 
komunista. Također, CK SKH je ocjenjivao da nije pogodno vrijeme objavlji- 
vanja Deklaracije.“! Kako je u to vrijeme u SKJ prevladalo reformističko krilo, 


“.T. CIPEK, “The Croats and Yugoslavism" 80. 

u raspravi su bili različiti prijedlozi, uključujući, uz druge reformističke ideje, i 
prijedloge za privredne reforme kao i reorganizaciju federalne strukture drža- 
ve. Napori reformista na saveznoj razini podudarali su se s nekim interesima 
reformističkog vodstva SKH, kojemu je ova nacionalno-kulturna inicijativa 
neočekivano došla “odozdo. Hrvatsko je vodstvo posebno bilo zainteresirano 
za političku decentralizaciju, nacionalno pravo raspolaganja deviznim sred- 
stvima, kao i za reformu izbornog sustava. Iako je vodstvo SKH isprva sebe 
predstavljalo kao reformističko u društveno-političkom smislu riječi, kasni- 
je se koncentriralo isključivo na dugoročno poboljšanje pozicije Hrvatske u 
sklopu Jugoslavije. Još je uvijek otvoreno pitanje do kojeg stupnja je ovo partij- 
sko vodstvo zaista bilo zainteresirano za značajne promjene sustava tj. u kojem 
opsegu je bilo zainteresirano za dublju demokratizaciju.“ 


Uz ovu relativno umjerenu kritiku iz redova SKH, i druge društvene snage 
postale su aktivne: studentska organizacija, kulturno društvo Matica hrvatska, 
Društvo književnika Hrvatske te mediji (Vjesnik u srijedu, Telegram, Radio 
Zagreb i dr.)** Ovaj pokret “odozdo“ također je pridonio skoroj diferencijaciji 
u vodstvu SKH. Njegovo “progresivno“ (Miko Tripalo, Savka Dabčević-Kučar, 
Pero Pirker) krilo podržavalo je nacionalni pokret. “Konzervativno? krilo, s 
druge strane, smatralo je da je pokret “odozdo", a s njime i “progresivno* krilo 
u SKH, otišlo daleko izvan prvih ciljeva i to u stupnju koji nije bio dopustiv. 
Zahtjevi društvenih skupina bili su zapravo dalekosežniji nego ciljevi partij- 
skog vodstva i oni nisu mogli biti ostvareni u sklopu granica postojećeg susta- 
va jer je većina sudionika, čija su politička stajališta inače bila prilično difu- 
zna, zahtijevala veću samostalnost za Hrvatsku u Jugoslaviji. Podržavajući ove 
zahtjeve, u to je vrijeme u Matici hrvatskoj bio djelatan i Franjo Tuđman, već 
tada poznat kao disident. Svojim stajalištem, prema kojemu je i Hrvatska, po 
uzoru na Ukrajinu (koja je iako članica SSSR-a bila zastupljena u Organizaciji 
ujedinjenih nacija) trebala postati članicom OUN-a, pozornost je na sebe skre- 
nuo Hrvoje Šošić. 

U namjeri da održi pod kontrolom raznorodne društvene snage, “progre- 
sivno“" krilo vodstva SKH, nakon nekog vremena, stavilo se na čelo pokreta. 
U tom smislu ono je bilo prvo komunističko vodstvo u poratnom razdoblju 
koje je moglo računati na legitimaciju širih segmenata stanovništva. Kako nije 
uspjelo izolirati *ekstremiste", ono je svoju ulogu vodstva moglo zadržati jedi- 
no radikalizacijom vlastitih zahtjeva. Sukob sa saveznim vodstvom postao je 
tako neizbježan. Izvršena je i partijska čistka u SKH: iz partijske je eviden- 
cije 1972. izbrisano 25.051 osoba, ali se broj članova, zbog kampanje prije- 


“2 Više: Wolfgang HOPKEN, “Krisenursachen und Krisenverl4ufe: Die Kroatische Krise 
1970/71", Zeitgeschichte Osteuropas als Methoden- und Forschungsproblem, (Ed. B. Bontwetsch), 
Vol. 13., Berlin 1984., 27.-46. 

# Ludwig STEINDORE, “Der Kroatische Friihling. Eine soziale Bewegung in einer sozialis- 
tischen Geselschaft" Der Balkan. Eine europćiische Krisenregion in Geschichte und Gegenwart, 
(ed. J. Elvert), Stuttgart 1997., 197.-210. 

ma novih, osobito mladih osoba, nije smanjio: 1971. bilo je 214.614, a 1973. - 
210.339 članova.“ 


Rezultati nacionalnog pokreta bili su ambivalentni. S jedne strane, refor- 
mističko vodstvo SKH bilo je smijenjeno naredbama “odozgo? i zamijenjeno 
kadrovima lojalnijima SKJ, pokret je ugušen, a velik broj studentskih aktivista 
(Dražen Budiša, Ivan Zvonimir Čičak i dr.) i članova “Matice? (Vlado Gotovac, 
Marko Veselica, Šime Đodan, Jozo Ivičević, Hrvoje Šošić, Franjo Tuđman i 
dr.) je osuđen i zatvorski kažnjen.“ Studentska je organizacija ukinuta tj. pri- 
pojena jedinstvenoj omladinskoj organizaciji, Savezu socijalističke omladine. 
Zabranjen je rad društva Matica hrvatska, kao i njezina glasila Hrvatski tjed- 
nik, a ukinuti su, ili im je smijenjeno uredništvo, i časopisi Hrvatski gospo- 
darski glasnik, Kolo, Kritika, Tlo (Hrvatski književni list ukinut je još 1969.). 
U tom smislu, završetak nacionalnog pokreta može se interpretirati kao poraz. 
S druge strane, politički procesi vodili su reformi jugoslavenskog ustava, 
zahvaljujući kojemu je Hrvatska, kao i druge republike, mogla tražiti značaj- 
no povećanje samostalnosti i u tom pogledu ciljevi nacionalnog pokreta bili su 
dijelom ostvareni. 


Vlasti su 1972., u sklopu opće čistke, okvalificirale “nacionalističkim? i 
događaje u “Prosvjeti" (kulturnom društvu Srba u Hrvatskoj) te je zabranjen 
njezin rad i ukinuto glasilo društva. 


Nakon hrvatske krize 1972., intenzitet disidentske i opozicijske aktivnosti 
sljedećih je godina u inozemstvu porastao, a u zemlji opao, zbog represije reži- 
ma. Nastupilo je doba “hrvatske šutnje" koja je potrajala do sredine osam- 
desetih. U političkim krugovima “opozicionim" se smatralo Društvo književ- 
nika Hrvatske. Povremeni “ekscesi" odnosno kritički napisi, većinom s “lije- 
vih" pozicija, događali su se u studentskom i omladinskom tisku, listovima 
Studentski list i Polet. 

Zbog potpisivanja peticije za amnestiju političkih zatvorenika 1980. je uhi- 
ćen “najmlađi jugoslavenski disident" zagrebački student Dobroslav Paraga. 
Godine 1981. je zbog intervjua stranim novinama osuđen E. Tuđman, za 
“neprijateljsku propagandu. Iste je godine zbog intervjua liberalnom tjedniku 
Der Spigel pod naslovom “Hrvatsko pitanje — smrtonosna bolest Jugoslavije? 
na kaznu od 11 godina zatvora osuđen Marko Veselica. 


“4 D. BILANDŽIĆ, Hrvatska moderna povijest, 656. 


“5 Historiografska istraživanja “hrvatske krize" još su u početku. Statistika o žrtvama represi- 
je dolazi ili iz službenih krugova ili iz sjećanja sudionika - i jako se razlikuje. Procjene o broju 
članova SKH koji su podvrgnuti unutarpartijskoj istrazi kreću se od 50.000 do 100.000. Tako 
Miko TRIPALO, u knjizi Hrvatsko proljeće, Zagreb 1990., 189., govori o 50.000,a S. DABČEVIĆ- 
KUČAR, u 1971 - Hrvatski snovi i stvarnost, Zagreb 1997., 996., navodi broj od 70.000. Službeni 
izvori iz 1972. govore da je 741 osoba isključena iz SKH i da su poduzete kažnjive mjere pro- 
tiv 69 izvanstranačkih osoba. TRIPALO, 1. dj., 189., procjenjuje da je bilo zatvoreno oko 2.000 
osoba. 

Sredinom osamdesetih u čitavoj se Jugoslaviji, u publicistici i historiogra- 
fiji pokrenula rasprava o nizu pitanja koja su dotad, zbog političkih razlo- 
ga, bila prešućivana. Otvoreno je pitanje žrtava u Drugome svjetskom ratu i 
“ulozi? pojedinih jugoslavenskih naroda u njemu. Slične su teme prevladavale 
i u beletristici. Zajedničko im je obilježje bila pojava nacionalne isključivosti, 
dotad nezabilježena u široj javnosti. Osobito su se isticali radovi nekih srpskih 
književnika iz Beograda. U tom kontekstu, 1984. Komisija CK SKH za idejni 
rad i informiranje objavila je dosje “neprihvatljivih poruka" u kulturi i stvara- 
laštvu, imenujući 186 autora, većinom iz Slovenije i Srbije. Među beogradskim 
intelektualcima nazvana je “Bijelom knjigom" odnosno “manifestom neosta- 


ljinizma“* 


2. Druge jugoslavenske republike 


Jugoslavenske republike međusobno su bile vrlo različite: od najzapadni- 
je Slovenije koja je bila ekonomski najrazvijenija do iznimno slabo razvije- 
nog Kosova. Prema statističkim podacima iz 1971. godine u Sloveniji je nepi- 
smeno bilo svega 1,2% stanovnika, a na Kosovu 31,5%. Velike su razlike bile i 
u drugim područjima života, npr. 1977. godine u Sloveniji se 14,9% stanovniš- 
tva bavilo poljoprivredom, u Hrvatskoj 24,8%, u Bosni i Hercegovini 31,6%, u 
Srbiji 37,3% u Makedoniji 33,5% itd. Različita ekonomska, društvena i nacio- 
nalna struktura pojedinih republika odrazila se i na različitu strukturu opozi- 
cije i disidenata. Stoga smo ih prikazali po republikama. 


SLOVENIJA: Pojačani politički problemi, 1968. i 1971., utjecali su na zaoš- 
treniji politički diskurs prema onima koji su drukčije mislili.“ Početkom 
sedamdesetih smijenjen je dio reformistički orijentiranoga partijskog vodstva, 
na čelu s premijerom Stanom Kavčičem. Sedamdesetih su zabranjivane novi- 
ne, časopisi i knjige koje su kritički progovarale o prošlosti i suvremenosti slo- 
venskog, odnosno jugoslavenskog socijalizma. Najviše su, “zbog širenja laž- 
nih vijesti“ ili “neprijateljske propagande" osobito 1971. i 1973., zabranjivana 
studentska glasila Tribuna, Katedra i Mladina te vjerska glasila, a na udaru je 
bio i Radio študent. Zbog sličnih razloga, slovenski je politički establishment 
u razdoblju 1970. - 1980. zabranio najviše naslova za cijelo poratno doba: 740 
naslova stranih novina i časopisa, uglavnom izdanja slovenske emigracije. Od 
stranih novina osobito su često zabranjivani Die Welt, Frankfurter Algemeine 
Zeitung i Der Speigel.** 


“ D. BILANDŽIĆ, Jugoslavija poslije Tita (1980 - 1985), Zagreb 1986., 204. 


* Marijan HORVAT, “Prepovedi in zaplembe tiskane besede v Sloveniji 1945 - 1990, Temna 
stran meseca. Kratka zgodovina totalitarizma v Sloveniji 1945 - 1990. (dalje: Temna stran mese- 
ca), (ur. Drago Jančar), Ljubljana 1998., 127. 


48 Isto, 136. 

U ovom je razdoblju vladajuća elita zabranila i neke kulturno-umjetnič- 
ke časopise imputirajući im “malograđanstvo“, “anarholiberalizam', “nedosta- 
tak klasnog pristupa" i sl., pri čemu je oštrica bila usmjerena na tradicional- 
no jaku katoličku inteligenciju.“ Prostor in čas (1969. - 1974.), književna revi- 
ja u kojoj su bili okupljeni marksistički i katolički intelektualci, uključujući 
Edvarda Kocbeka, zabranjena je zbog “neoklerikalizma“ i “antisocijalističkih" 
tendencija. “Protusocijalističkim" je često ocjenjivano i književničko udruže- 
nje. Godine 1981. osnovana je Nova revija koja će u kasnijim godinama imati 
važan utjecaj na oblikovanje slovenskoga nacionalnog programa. Oko časopi- 
sa se razvila zanimljiva situacija. Iako su ga financirale institucije sustava, stal- 
no je bio predmet kritike. Bilo je očito da časopis ima potporu dijela službe- 
nih struktura. Intelektualke i intelektualci okupljeni oko Nove revije postali su 
jezgro demokratske opozicije DEMOS koja je pobijedila na prvim slobodnim 
izborima u Sloveniji. 

Najpoznatiji slovenski književnici/disidenti, Kocbek (od pedesetih u ino- 
zemstvu) i Vitomil Zupan (osuđen 1948. na 18 godina zatvora) objavili su i 
u ovom razdoblju djela koja su izazvala političke napade ili zabrane. Sudski 
procesi održani su 1976. protiv književnika Viktora Blažiča i suca Franca 
Miklavčiča, pod optužbom “širenja neprijateljske propagande" Osuđen je i 
novinar Drago Jančar za posjedovanje “zabranjenih? knjiga. 

U Sloveniji je civilno društvo bilo razvijeno, a protest i zahtjevi prema vla- 
stima bili su usmjereni na uvođenje civilnog služenja vojnog roka, na ukidanje 
članka 133. Krivičnog zakona, tzv. verbalnog delikta (koji je kažnjavao opozi- 
cijske ideje i mišljenje) i na jačanje slovenske autonomije. 


BOSNA I HERCEGOVINA: Nacionalno sastavljena od Srba, Muslimana 
(danas Bošnjaka) i Hrvata, bila je među najnerazvijenijim republikama u 
Jugoslaviji, ali se ibrzo modernizirala. Osobito je to bilo primjetno u musliman - 
skog stanovništva koje je izlazilo iz tradicionalnog društva. Industrijalizacija i 
urbanizacija pridonijele su boljem životu te je u Muslimana bio jak osjećaj pri- 
padništva Jugoslaviji, izražen i visokim postotkom osoba koje su se izjašnjava- 
le kao etnički “Jugoslaveni Partijsko-državno vodstvo republike konstituira- 
lo se na nacionalnom ključu, a politička formula o “bratstvu i jedinstvu? ovdje 
je potpuno ritualizirana. U političkom životu Jugoslavije uvijek se smatralo 
da republička vodstva BiH pripadaju među “najdogmatskija" i pojave disi- 
dentstva i opozicije bile su rijetke. U neposredno poratnom razdoblju, 1946., 
suđeno je grupi “Mladi muslimani“ Među njima je bio i prvi predsjednik BiH 
1990., Alija Izetbegović, tada osuđen na tri godine zatvora. On je sredinom 
sedamdesetih napisao esej “Islam između istoka i zapada“ — osnovu “Islamskoj 
deklaraciji? koja će 1983. biti temelj optužbe u “Sarajevskom procesu" protiv 
skupine islamskih intelektualaca BiH, kada je Izetbegović osuđen na 14 godi- 
na (odslužio pet godina zatvora). 


4 Aleksandar ZORN, “Črna stran meseca? Temna stran meseca, 267. 

SRBIJA: Liberalno partijsko vodstvo SK Srbije iz političkog je života uklo- 
njeno 1972. godine. Marko Nikezić, Latinka Perović i Mirko Tepavac bili 
su vođe pokreta koji se zalagao za modernizaciju srbijanske privrede, drža- 
ve i društva. Postoje podaci o 60.000 smijenjenih s političkih, državnih i 
menadžerskih funkcija." Nakon toga je “opozicijska aktivnost bila primjetna 
u Udruženju književnika Srbije, Srpskoj akademiji nauka i umetnosti (SANU) 
i u pojedinačnim istupima intelektualaca. Ove su udruge pod parolom demo- 
kratizacije propagirale recentralizaciju Jugoslavije i rušenje ustava 1974. godi- 
ne. Iz njihovih redova dolaze teze o eksploataciji Srbije i podređenosti Srba. 
Nacionalistička teorija urote protiv “svega srpskog“ došla je na posljetku do 
izražaja u “Memorandumu SANU* koji je pružio legitimitet agresivnoj veliko- 
srpskoj politici S. Miloševića. 

Mihailo Đurić, profesor Pravnog fakulteta u Beogradu, osuđen je 1972. 
zbog “zlonamjernog i neistinitog prikazivanja društveno-političkih prilika 
u zemlji" i “širenja nacionalne mržnje i netrpeljivosti". Državne su struktu- 
re Đurićeve istupe okvalificirale “srpskim nacionalizmom“. Peticija za njego- 
vo pomilovanje dovela je do partijskog kažnjavanja ili udaljavanja iz nastave 
osmero profesora Pravnog fakulteta u Beogradu (Vojislav Koštunica, Andrija 
Gams, Kosta Čavoški i dr.). Književnik Dobrica Ćosić, nakon rata funkcio- 
nar partijskog Agitpropa, a od devedesetih i političar, povremeno je od 1968. 
kritizirao režim, ali nije bio kažnjavan za razliku od manje utjecajnih osoba. 
Osamdesetih godina sudjelovao je u pokretu peticija što mu je u inozemnim 
krugovima priskrbilo status “disidenta" iako su češće ocjene da je povremeno 
bio “poludisident". Godine 1974. suđeno je za “neprijateljsku propagandu“ - 
zbog kritike režima, književniku Dragoljubu Ignjatoviću. 

Godine 1982. Udruženje književnika osnovalo je Odbor za zaštitu umjet- 
ničkih sloboda, kao odgovor na političko suđenje pjesniku Gojku Đogu, za 
zbirku kojom je ismijavao Tita. Odbor je pod parolom zaštite slobodne javno- 
sti - zapravo “između redova" propagirao teze srpskog nacionalizma, kojemu 
je Tito bio neprihvatljiv zato što je Hrvat. Među ove teze pripadala je i ona o 
“zavjeri Kominterne i Vatikana? protiv Srba i srpstva. Ponovno se etnički naci- 
onalizam pokazao najsnažnijom strujom u sklopu opozicije. Slično je bilo i u 
srpskoj pokrajini Kosovo. 


KOSOVO: Najnerazvijeniji dio Jugoslavije, bilo je autonomna pokrajina 
Srbije, s velikim ovlastima po Ustavu iz 1974. Krajem šezdesetih poboljšan je 
položaj albanskog stanovništva nakon političkog pada Rankovića. Nacionalno 
je sveučilište otvoreno u Prištini 1968., i na njemu će se stvarati nova kosov- 
ska inteligencija, ali nezaposlena, kao i velik broj albanskog stanovništva u 
demografskoj ekspanziji. Tih su godina Albanci na Kosovu doživjeli nacional- 
ni kulturni procvat, dobivši pravo na službenu upotrebu svog jezika i simbo- 


5 D, BILANDŽIĆ, Hrvatska moderna povijest, 664. 

la, a u ekspanziji su bile i veze s Albanijom. Studentske su demonstracije 1968. 
na Kosovu istaknule samo jedan, nacionalni cilj: “Kosovo republika". Godine 
1981. demonstracije, s istim ciljem, bile su masovne i uhićeno je više od 2.000 
osoba, većinom studenata i profesora, osuđeno je 250 osoba. Kosovski disi- 
dent marksističke orijentacije Adem Demaci u zatvoru je proveo najdulje od 
svih jugoslavenskih disidenata i opozicionara, 28 godina, i to zbog formiranja 
tajnih organizacija (“Revolucionarni pokret za ujedinjenje Albanaca") koji- 
ma je bio cilj odcjepljenje Kosova od Srbije i Jugoslavije i pripajanje Albaniji. 
Njegovi poznavaoci kažu da je “u zatvor ušao kao rigidni marksističko-lenjini- 
stički ljevičar, a izašao kao politički liberal"?! 


VOJVODINA: Druga pokrajina u sastavu Srbije, sedamdesetih je godina 
doživjela čistku dijela svoga, liberalističkog vodstva. U Vojvodini je živjelo 
nacionalno mješovito stanovništvo (dominiraju Srbi, Mađari i Hrvati, ali ima i 
Rusina, Ukrajinaca itd.). Relativni gospodarski prosperitet i snažan regionalni 
identitet u Vojvodini je oblikovao osjećaj solidarnosti između pripadnika razli- 
čitih etničkih skupina, utemeljen na iskustvima iz svakidašnjeg života i zajed- 
ničkim interesima stanovnika regije. Opozicijska stajališta bila su vrlo rijetka i 
dolazila su iz redova studenata i nastavnika sveučilišta u Novom Sadu. 


MAKEDONIJA: U Jugoslaviji je doživjela nacionalnu emancipaciju, pri- 
znavanjem nacionalnog statusa i osnivanjem vlastite države, a samostalnost 
Makedonske pravoslavne crkve 1967. samo je pridonijela nacionalnoj samo- 
svijesti. U Makedoniji nije bilo političkih disidenata i opozicionara do sedam- 
desetih, kada je iz partijskog i državnog vodstva uklonjeno nekoliko reformski 
orijentiranih kadrova (Krste Crvenkovski, Slavko Milosavlevski). 


CRNA GORA: Najmanja jugoslavenska republika, poznata po brojnom voj- 
ničkom, državnom i diplomatskom kadru u saveznim institucijama, nije imala 
burnih previranja u unutarnjem političkom životu. Disidentstvo i politička 
opozicija (osim Đilasa, podrijetlom Crnogorca), bili su joj nepoznati. Za nju 
je karakteristična samo pojava brojnih pristaša Rezolucije Informbiroa 1948., 
i obnova istih aktivnosti sedamdesetih godina. Vlado Dapčević, najpoznati- 
ji *ibeovac" u jugoslavenskim zatvorima je proveo ukupno 21 godinu. Godine 
1975. bio je otet u Rumunjskoj i u Jugoslaviji osuđen na dugogodišnju kaznu, 
što je bilo u vezi s Barskim kongresom 1974. (Bio je u zatvoru do 1988., kad 
je protjeran iz Jugoslavije.) Osim njega, osuđene su još 32 osobe, sudionice 
Kongresa. 


51 Adem DEMAĆI, “Albancima suživot sa Srbima nije nikakva smetnja" Noćni razgovo- 
ri, 15. juni/lipanj, 2003., Radio Slobodna Evropa, http.www.danas.org/programi/magazin/ 
nocni/2003/06/2003061 Demaci je prvi put uhićen 1958., drugi put 1963., zatim 1976. godine. 

VII. Civilno društvo i protest u Hrvatskoj i Jugoslaviji 


1. Crkve 
1.1. Rimokatolička crkva 


Službena historiografija komunističkog razdoblja jednostrano je naglaša- 
vala “bliskost RKC i ustaškog režima, generalizirala zločine pojedinih sveće- 
nika te isticala aktivnu i stalnu suprotstavljenost Crkve komunističkom poret- 
ku. Nasuprot tome, radovi nastali nakon 1990. naglasak stavljaju isključivo na 
trpljenje RKC pod komunističkim režimom,“ pri čemu osobitu pažnju posve- 
ćuju slučaju zagrebačkog nadbiskupa, kardinala Alojzija Stepinca, kao figure 
koja simbolizira stanje u Crkvi u Hrvatskoj nakon 1945. Ovi radovi inzistiraju 
da je Stepinac bio protivnik ustaškog režima i borio se protiv njega u granicama 
svojih mogućnosti te da je mnogo učinio na spašavanju života brojnih Židova, 
izlažući se time velikoj opasnosti, kao i svoju poziciju, i svoj život. Nakon ula- 
ska komunista u Zagreb, nova je vlast u lipnju 1945. pokazala namjeru da s 
RKC i Stepincem nađe, barem javno i u prvo vrijeme, modus vivendi. U raz- 
govorima J. B. Tita i Vladimira Bakarića, predsjednika Vlade Hrvatske i nadbi- 
skupa Stepinca, prva je strana zatražila da se RKC u Hrvatskoj “odmakne* od 
Vatikana i postane “nacionalna? crkva. I Stepinac i Vatikan odbili su taj zahtjev. 
Iako je sljedećih mjeseci Crkva iskazala jasan ideološki i politički otpor komu- 
nističkom režimu u “poslanicama“ vjernicima i svećenstvu, te interpelacija- 
ma novim vlastima u kojima se protestiralo protiv “komunističkog materija- 
lizma" uvođenja građanskog braka i ukidanja obveznoga religijskog obrazo- 
vanja, vlast nije odmah reagirala javnim progonom. Prvo je, nizom zakona 
Privremene narodne skupštine Demokratske Federativne Jugoslavije ograni- 
čena edukativna i javna, a ukinuta karitativna uloga Crkve. Spomenutim zako- 
nima oduzet je i značajan dio imovine RKC. Javna opća kampanja protiv RKC 
započela je, zbog taktičkih razloga, tek nakon saveznih parlamentarnih izbo- 
ra u studenome 1945. kada se nova vlast učvrstila." Preuzevši potpuno vlast 
preko Narodne fronte (jedinoga javnog oblika političkog djelovanja), koja je 
pobijedila na izborima, komunisti su objavili da su konstituiranjem legalnih 
tijela, ispunili obveze preuzete u sklopu napora za međunarodno priznanje. 
Zatim je u novinama započela intenzivna kampanja u kojoj je Crkva optuživa- 
na za kolaboraciju s režimom NDH i navodnu poslijeratnu urotu sa skupina- 
ma koje su imale namjeru oboriti novu vlast. Suđenje A. Stepincu i nekolici- 
ni svećenika 1946. bilo je zenit te kampanje. Prema crkvenim izvorima, u vri- 
jeme preuzimanja vlasti i neposredno nakon kraja rata, 243 svećenika su ubi- 


52 Jure KRIŠTO, Katolička crkva u totalitarizmu, Zagreb 1997. 


* Zapisnici Politbiroa Centralnog komiteta Komunističke partije Hrvatske 1945. - 1952., sv. 1., 
1945. -1948., Zagreb 2005., 128. 


286 


K. SPEHNJAK, T. CIPEK, Disidenti, opozicija i otpor - Hrvatska i Jugoslavija God. 39., br. 2., 255.- 297. (2007) 


jena, 89 ih je nestalo u nejasnim okolnostima, a čak 169 ih je bilo u zatvorima 
samo u 1945.“ 


Odnosi države i ove crkve ostali su puni međusobnog nepovjerenja i zate- 
gnutosti još dugi niz godina. Prvi hrvatski ustav iz 1947. formalno je jamčio 
slobodu vjere i savjesti, ali je konkretna provedba ovih načela bila ostavlje- 
na arbitrarnom tumačenju pojedinih vladinih tijela. Prvi jugoslavenski zakon 
o pravima vjerskih zajednica, koji je konačno dao izvjesni okvir za odnose 
države i crkvi, usvojen je 1953. godine. Komisija za vjerske zajednice (u kojoj 
su bili predstavnici svih crkvi u Hrvatskoj), uspostavljena pri vladi NRH još 
1945., imala je tek simboličnu ulogu i aktivnost. S namjerom ostvarivanja utje- 
caja na politiku Crkve, vlada je 1953. inicirala osnivanje udruženja katoličkih 
svećenika. Inicijativa je dočekana sa snažnim otporom u sklopu crkvenog vod- 
stva. U razdoblju od 1953. do 1966., zbog članstva u ovom udruženju, 15 sve- 
ćenika je suspendirano.?? 


U razdoblju od 1945. do 1952. neobvezna je vjerska poduka u državnim 
školama bila dopuštena, ali je bila sustavno otežavana različitim ideološ- 
kim kampanjama i administrativnim smetnjama. Godine 1952. zagrebački 
Teološki fakultet isključen je iz Sveučilišta i više nije bilo niti jedne vjerske 
institucije u sklopu sustava državnog školstva. Tzv. poslanice i tjednik Gore 
srca ostali su jedini mediji kojima je RKC kritizirala novi poredak. Katoličko 
izdavaštvo pedesetih kontrolirano je ne samo restriktivnom zakonodavnom 
politikom nego i posredno, državnom kontrolom distribucije tiskarskog papi- 
ra. Početkom šezdesetih Jugoslavija i Vatikan započeli su pregovore o obno- 
vi diplomatskih odnosa, prekinutih 1952., koji su završili 1966. potpisiva- 
njem protokola o međusobnim odnosima te razmjenom diplomatskih pred- 
stavnika 1970. U tom kontekstu, odnosi su postupno poboljšani, a osobito je 
tome pridonio duh Drugoga vatikanskog koncila (1962.-1965.). Posjet Tita 
Vatikanu početkom sedamdesetih svjedočio je o dobrim odnosima Vatikana i 
Jugoslavije, ali slika na vanjskopolitičkoj razini nije bila u suglasju sa stvarnim, 
veoma napetim odnosima između jugoslavenskih vlasti i RKC-a na unutar- 
njem političkom planu, iako je državna represija prema RKC s obzirom na pri- 
jašnje razdoblje popustila. 

Sredinom šezdesetih, odnosi države i crkve imali su oblik međusobne tole- 
rancije, tih je godina država dopustila ponovno javno održavanje crkvenih/ 
vjerskih priredbi. U Katoličkoj crkvi sukob modernizatora i tradicionalista se 
produbio, pri čemu je vlast ipak bolje surađivala s tradicionalistima, bojeći se 
aktivizma i sposobnosti modernizatora. Ublažavanje stajališta Crkve prema 
režimu imalo je, uz prednosti, i svoju cijenu. U političkim događajima sljede- 


5*N. KISIĆ KOLANOVIĆ, “Problem legitimiteta 485. 


*5 Slično je udruženje bilo osnovano 1947. za svećenike SPC-a. Nakon početnog odbijan- 
ja, njezino je vodstvo popustilo, pa je 1966., od ukupno 171 svećenika SPC-a u Hrvatskoj, 
udruženju pripadalo 157. 

ćih godina RKC je, uglavnom, ostao po strani. Ona se nije aktivno angažirala u 
nacionalnom pokretu sedamdesetih, niti je značajnije protestirala zbog suđe- 
nja raznim aktivistima u vrijeme hrvatske krize.* U sjećanjima, kasnije objav- 
ljenima, vodeće ličnosti nacionalnog pokreta ipak navode da je crkveno vod- 
stvo simpatiziralo u to vrijeme s reformističkim vodstvom SKH.“ 


1.2. Srpska pravoslavna crkva 


Za vlast uvijek manje problematični odnosi s drugim vjerskim zajednicama 
pa i Srpskom pravoslavnom crkvom u ovom razdoblju su stabilni, uz pojedi- 
načne ekscesne situacije. Također, vodstvo SPC-a bilo je nezadovoljno uspo- 
stavom autokefalnosti Makedonske pravoslavne crkve 1967., koje je poticala 
državna vlast. 


1.3. Islamska vjerska zajednica 


Veći dio islamskoga vjerskog vrha pokazivao je sklonost suradnji s vlastima 
i osjećaj pripadništva Jugoslaviji, osobito nakon što je muslimansko stanov- 
ništvo Bosne i Hercegovine dobilo pravo etničkog statusa pri državnom popi- 
su stanovništva 1971. (potvrđeno i Ustavom 1974.). 


U sedamdesetim godinama odnosi države i vlasti su i dalje uglavnom sta- 
bilni uz stalnu borbu crkvi s vlastima oko neodobravanja izgradnje novih 
crkvenih objekata i povrata objekata nacionaliziranih nakon Drugoga svjet- 
skog rata. Donošenjem zakona o pravnom položaju vjerskih zajednica krajem 
sedamdesetih, jugoslavenska je vlast nastojala, na višoj razini i osobito prema 
inozemstvu, stvoriti dojam o dobrim odnosima s vjerskim zajednicama, oso- 
bito Katoličkom crkvom, ali u običnom životu građani - vjernici bili su još uvi- 
jek ograničeni u socijalnom napredovanju. 


2. Kultura 


2.1. Film i kazalište 


Krajem šezdesetih u jugoslavenskoj kinematografiji pojavio se “crni val, 
čiji su istaknuti predstavnici bili srbijanski redatelji Želimir Žilnik i Dušan 
Makavejev. Tih su godina nastali i filmovi Puriše Đorđevića (Srbija) i Krste 
Papića (Hrvatska) koji su kritički govorili o ratnim i poratnim temama, osobito 
o 1948. - filmovi “Podne? i “Lisice* te o procesu kolektivizacije sela — slovenski 
film “Crveno klasje" (1970.) Živojina Pavlovića. Bilo je nekoliko zabrana: dra- 


56 Ante ČUVALO, The Croatian National Movement 1966 - 1972, New York 1990., 156. 


57 S, DABČEVIĆ KUČAR, “Hrvatsko proljeće - 25 godina kasnije? 25. obljetnica boljševičkog 
udara i sjećanje na Hrvatsko proljeće, Zagreb 1997., 44.; Dragutin HARAMIJA, “Ustavne prom- 
jene, pravni sustav, aktivnosti Izvršnog vijeća Sabora, na ist. mj., 78. 


58 Više: Radmila RADIĆ, Država i verske zajednice 1945 - 1970., I - IL, Beograd 2002. 
5% Xavier BOUGAREL, “Bosnian Muslims and the Yugoslav Idea", Yugoslavism, 107. 

matizacija djela Dragoslava Mihailovića o Informbirou (Kad su cvetale tikve) 
u beogradskom kazalištu, zabranjena je 1969., kao i Žilnikov film Rani radovi. 
Početkom sedamdesetih zabranjeno je prikazivanje Makavejevljeva filma WR: 
misterij organizma i Plastičnog Isusa Lazara Stojanovića, koji je zbog filma dva 
puta osuđivan i u zatvoru proveo tri godine. Većina filmova je s libertarijan- 
skih i lijevo-liberalnih pozicija te pozicija “izvorne revolucije? kritizirala bolj- 
ševizam i staljinističku politiku. Krajem šezdesetih počele su se afirmirati i 
posebne nacionalne kinematografije, a u časopisu Filmska kultura o tomu se 
povela polemična rasprava. Pokazalo se da su se rasprave između unitarista i 
federalista pojavile i među filmskim kritičarima. U gotovo svim republikama 
kinematografija je osamdesetih godina igrala značajnu ulogu u delegitimira- 
nju komunističkog režima. Njezin kritički žalac sigurno je utjecao na javnost, 
a smijeh u kinodvoranama pokazivao je da strah od režima nestaje. 


2.2. Književnost i publicistika 


Knjiga Tren srpskog književnika Antonija Isakovića (1977.) o Informbirou 
je bila napadana, ali nije zabranjena. I početkom osamdesetih, u beletristici 
je sadržajno prevladavala “golootočka tema", pri čemu su se realizmom i kri- 
tičnosti isticali slovenski autori Branko Hofman u knjizi Noć do jutra (1981.) 
i Igor Torkar Umiranje na rate (1984.). Česti su bili i kritički napisi o J. B. Titu 
u publicističkoj literaturi te proboj napisa koji su s nacionalno/nacionalistič- 
kih pozicija govorili o ratnom i poratnom razdoblju. U publicistici i histori- 
ografiji tada se otvara rasprava/polemika o pitanju žrtava te o “ulozi poje- 
dinih jugoslavenskih naroda u Drugome svjetskom ratu. Neki srpski auto- 
ri poput Veselina Đuretića i Milana Bulajića čitav hrvatski narod su optuži- 
vali za genocid. 


2.3. Pop/rock glazba 


Ovaj tip glazbe u Jugoslaviji je doživio boom sedamdesetih godina: prvo su 
u Beogradu i Sarajevu, a zatim u Zagrebu i Ljubljani nastale brojne skupine. 
Najpopularniji su u to vrijeme: Bijelo dugme, Indeksi (Sarajevo), Riblja čorba, 
Idoli (Beograd), Azra, Parni valjak (Zagreb), Leb i sol (Skoplje), Buldožer 
(Ljubljana) te kasnije Pankrti (Ljubljana) i Prljavo kazalište (Zagreb). Uglavnom 
se nisu bavile političkim temama, a rijetke, koji jesu, povremeno su bile pred- 
met napada vlasti: beogradska Riblja čorba i ljubljanski Pankrti. Slovenska 
underground skupina Laibach, koja je bila vrlo popularna i na Zapadu, zbog 
kontroverzne ikonografije i sadržaja bila je često predmet kritike i pokuša- 
ja zabrana. Članovi skupine (istodobno članovi umjetničkog pokreta “Neue 
slowenische Kunst") koketirali su s nacističkim simbolima, a svoj su pokret 
nazvali njemačkim jezikom. Svojim nastupom su i u lijevo orijentiranih libe- 
ralnih intelektualaca sklonih alternativnoj sceni izazivali odbijanje i nelagodu. 

No, u zemlji u kojoj je većina stanovništva još živjela na selu, a velik dio 
gradskog stanovništva je tek došao sa sela, postavlja se pitanje stvarnog utje- 
caja rock glazbe. Ona je sa svojim idejama solidarnosti, ljudske emancipaci- 
je zapravo bila prihvaćana samo u manjeg dijela mlade urbane populacije. 
Socijalistička Jugoslavija je bila relativno otvorena prema rock kulturi Zapada: 
na njezinim su pozornicama nastupale svjetski poznate rock skupine The 
Rolling Stones, Deep Purple itd. Nesumnjivo je da je rock glazba Zapada prido- 
nijela delegitimaciji poretka u Jugoslaviji, ali ne u mjeri u kakvoj je to bilo na 
istoku Europe. Jednostavno zato što nije smatrana toliko subverzivnom, a ona 
to po svom utjecaju nije ni bila. 


3. Novi socijalni pokreti 


Krajem sedamdesetih pojavili su se, utemeljeni na zapadnim modelima, 
subkulturni pokreti mladih (punkeri, darkeri) kao i prve feminističke skupine 
te skupine za zaštitu okoliša. Dok je jugoslavenska vlast promatrala dotad dje- 
latnost sličnih skupina na Zapadu sa simpatijama — zbog njihove kritike kapi- 
talizma — na takve skupine u vlastitoj zemlji gledala je sa sumnjom. Te su sku- 
pine u javnosti često dočekivane s podsmjehom pa i izrugivanjem (npr. femi- 
nistkinje). Tijekom osamdesetih postajale su sve brojnije, ali nisu nikada došle 
u veći sukob s vlastima. 


Protunuklearne inicijative - koje se u Jugoslaviji u malom broju počinju 
javljati krajem sedamdesetih, vezale su svoje djelovanje uz svjetski protunu- 
klearni pokret, ali su bile i protiv izgradnje prve jugoslavenske nuklearne elek- 
trane Krško u Sloveniji te plana izgradnje većeg broja takvih elektrana diljem 
zemlje. Osobito aktivna kampanja je vođena protiv plana izgradnje nuklearne 
elektrane na otoku Viru, na Jadranu. 


Skupine za zaštitu okoliša oblikuju svoje prve javne nastupe uz izgradnju 
rafinerije Omišalj na otoku Krku, koja je bila dio sustava naftovoda prema 
Srednjoj Europi. Krajem osamdesetih, iz skupinama za zaštitu okoliša, izrasla 
je Stranka zelenih koja se natjecala na prvim slobodnim parlamentarnim izbo- 
rima 1990., ali nije prešla potrebnu izbornu granicu od 5%. 


Feministički pokret u organiziranom vidu zaživljuje u Hrvatskoj osni- 
vanjem feminističke organizacije “Žena i društvo" koja je utemeljena 1979. 
Ona je djelovala kao sekcija Sociološkog društva Hrvatske, što znači u sklo- 
pu postojećih institucija sustava. Unatoč tome, organizacija je izazivala politič- 
ki zazor svojim akcijama i to ne samo npr. javnom potporom lezbijstvu, nego 
i analitičkim ispitivanjem položaja žena u socijalizmu. Najpoznatije aktivistice 
tog doba u Hrvatskoj bile su Lydia Sklevicky, Vesna Pusić, Slavenka Drakulić, 
Rada Iveković i Vesna Kesić. 

VIII. Zaključak 


U poratnom je razdoblju komunistička vlast neutralizirala većinu svojih 
političkih oponenata koji su dijelom fizički uklonjeni, a dijelom eliminirani 
iz javnog života. Sljedećih godina režim je učvrstio svoju vlast uz pomoć kli- 
jentelističkih odnosa i “socijalnog pakta? koji je širokim slojevima poboljšao 
život i dao socijalnu sigurnost u zamjenu za gubitak političke slobode, inte- 
grirajući ih tako u sustav. Svaki društveni sloj imao je svoj sustav “privilegija“. 
Radnici su imali, neovisno o tome jesu li članovi komunističke stranke ili ne, 
“privilegij? sigurnog zaposlenja, plaćene godišnje odmore i objekte za rekrea- 
ciju u vlasništvu njihovih poduzeća. Krvni/rodbinski odnosi i lokalne/zavičaj- 
ne veze igrali su iznimno važnu ulogu. U nekim poduzećima, svi su zaposle- 
ni dolazili iz jednog (udaljenog) mjesta. Tehnička inteligencija bila je u slič- 
noj situaciji kao i radništvo. Seljaci su živjeli izvan ovog sustava, tj. nisu uži- 
vali iste društvene i političke privilegije kao radništvo, ali režim je i njima dao 
nagradu za lojalnost zaštitom od natjecanja sa stranim proizvodima, visokim 
uvoznim carinama za poljoprivredne proizvode. Kritička stajališta dolazila su 
iz krugova manjeg dijela društveno-humanističke inteligencije. Glavnu ulogu 
artikulacije nezadovoljstva slabije obrazovanih slojeva stanovništva preuzele 
su različite vjerske institucije od kojih se svojim opozicijskim stajalištima isti- 
cala Rimokatolička crkva. U poratnom su razdoblju klijentelizam i “socijal- 
ni pakt" činili glavne temelje stabilnosti i u drugim zemljama državnog soci- 
jalizma. Nasuprot većini drugih istočnoeuropskih država, sustav u Jugoslaviji 
ponudio je određeni pluralizam, više otvorenosti prema Zapadu i više prosto- 
ra za djelovanje tržišta. Osobito od kraja šezdesetih godina, jugoslavenski je 
model samoupravnog socijalizma davao više mogućnosti izražavanja različi- 
tih mišljenja od real-socijalističkih poredaka u zemljama Varšavskog ugovo- 
ra. Uvjeti za opoziciju i protest bili su u tom smislu puno lakši. Unatoč povolj- 
nijim prilikama za opoziciju efekti političkog nezadovoljstva bili su razmjerno 
slabi. Sustav ih je amortizirao dajući ograničenu mogućnost javnog izražava- 
nja i dopuštajući nezadovoljnicima da napuste zemlju. Vidljivo je da i u soci- 
jalističkoj Jugoslaviji funkcioniraju osnove teorije društvenih pokreta i teori- 
je krize. Dok je sustav bio totalitaran, disidenti i opozicija nisu imali nikakvu 
šansu. Pokazalo se da se spremnost na pobunu povećavala s porastom očeki- 
vanja stanovništva, koji su željeli živjeti bolje. “Apetiti? su nesumnjivo pora- 
sli otvaranjem prema Zapadu te zahvaljujući ekonomskim i političkim refor- 
mama iz druge polovice šezdesetih godina. Zbog nemogućnosti zadovoljava- 
nja naraslih ekonomskih i socijalnih potreba razvio se osjećaj relativne pri- 
kraćenosti koji je, osim u većem dijelu studentskog pokreta “68., imao nacio- 
nalno obilježje. Većina disidenata i opozicionara artikulirala je osjećaj nacio- 
nalne prikraćenosti. Nacionalna emancipacija i demokracija pojavili su se kao 
dva lica jedne te iste medalje. Diktaturu u dvije najrazvijenije bivše jugosla- 
venske republike: Sloveniji i Hrvatskoj, srušile su stranke ili koalicija strana- 

ka koje su igrale ulogu nacionalnih pokreta. U Srbiji se stara komunistička 
politička garda uspjela dulje održati upravo zato što su Miloševićevi komu- 
nisti, kasnije preimenovani u socijaliste, svojoj vladavini osigurali nacionali- 
stičku velikosrpsku “legitimaciju“ te su pokrenuli rat protiv Hrvatske i Bosne 
i Hercegovine. 

Inicijative iz civilnog društva i nevladine udruge tek su se nakon uvođenja 
višestranačja te zahvaljujući konsolidaciji demokracije u Sloveniji i Hrvatskoj 
izborile za ulogu legitimnih i važnih čimbenika demokratske politike i druš- 
tva. U ostalim državama nastalim nakon raspada SFRJ one još uvijek traže 
svoje mjesto u političkom sustavu, a politički poredak još nema obilježja kon- 
solidiranih demokracija. 


Izbor iz literature: 


- AKMADŽA, Miroslav, “Oduzimanje imovine Katoličkoj crkvi i crkveno- 
državni odnosi od 1945. do 1966. godine. Primjer Zagrebačke nadbiskupije", 
Društvo za povjesnicu Zagrebačke nadbiskupije, Zagreb 2003. 

- BANAC, Ivo, Sa Staljinom protiv Tita, Zagreb 1990. 

- BILANDŽIĆ, Dušan, Jugoslavija poslije Tita (1980 - 1985), Zagreb 1986. 

- BILANDŽIĆ, Dušan, Hrvatska moderna povijest, Zagreb 1999. 

- BIJELIĆ, Borislav, “Omladinsko-studentska glasila kao mediji artikulaci- 
je ideja studentskog pokreta u Jugoslaviji 1968. godine" Časopis za suvremnu 
povijest /dalje: ČSP/ (Zagreb), 20/1988., br. 3, 107.-119. 

- BONACCI SKENDEROVIĆ, Dunja, “Radio Slobodna Europa o sukobi- 
ma jugoslavenskih vlasti i časopisa Praxis (1972. - 1975.)", Dijalog povjesniča- 
ra/istoričara 8, (ur. Hans-Georg Fleck, Igor Graovac), Zagreb 2004., 279.-297. 

- BOUGAREL, Xavier, “Bosnian Muslims and Yugoslav Idea", Yugoslavism. 
Histories of a Failed Idea 1919 - 1992, (ed. by Dejan Djokić), London 2003., 
100.-114. 

- CIPEK, Tihomir, “Istraživački alati. Njemačka historiografija o Hrvatskom 
proljeću“, Dijalog povjesničara/istoričara 7, (ur. Hans-Georg Fleck, Igor 
Graovac), Zagreb 2003., 435.-451. 

- CIPEK, Tihomir, “The Croats and Yugoslavism', Yugoslavism. Histories of 
the Failed Idea 1918 -1992, (ed. by Dejan Djokić), London 2003., 71.-83. 

- CIPEK, Tihomir, “Stoljeće diktatura u Hrvatskoj“, Hrvatska politika u XX. 
stoljeću, Zagreb 2004., 283.-305. 

- Comparative Perspective on Social Movements, (ed. by Dough McAdam, 
John D. McCarthy, Mayer N. Zald), Cambridge 1996. 


292 


K. SPEHNJAK, T. CIPEK, Disidenti, opozicija i otpor - Hrvatska i Jugoslavija God. 39., br. 2., 255.- 297. (2007) 


- ČUVALO, Ante, The Croatian National Movement 1966 - 1972, New York 
1990. 

- DABČEVIĆ KUČAR, Savka, 71- hrvatski snovi i stvarnost, Zagreb 1997. 

- DANILOVIĆ, Rajko, Upotreba neprijatelja. Politička suđenja u Jugoslaviji 
1945 - 1991, Beograd 2002. 

- “Dosje verbalni delikt“, Nedjeljne informativne novine (NIN), 27. VII. 
1986. 

- DRAGOVIĆ SOSO, Jasna, “Intellectuals and the Collapse of Yugoslavia: 
the End of the Yugoslav Writers' Union', Yugoslavism. Histories of the Failed 
Idea 1918 - 1992., (ed. by Dejan Djokić), London 2003., 268.-285. 

- DUDA, Igor, “I vlakom na vikend. Prilog socijalnoj i kulturnoj povije- 
sti slobodnog vremena u Hrvatskoj krajem 1960-ih? ČSP, 34/2002, br. 3, 659.- 
678. 

- DUKOVSKI, Darko, Rat i mir istarski. Model povijesne prijelomnice 1943. 
- 1955, Pula 2001. 

- ĐUKIĆ, Slavoljub, Slom srpskih liberala, Beograd 1990. 

- FERDINAND, Peter, Communist Regimes in Comparative Perspective, 
London 1991. 

- GABRIČ, Aleš, Socialistična kulturna revolucija: slovenska kulturna politi- 
ka 1953 - 1962, Ljubljana 1995. 

- GABRIČ, Aleš, “Vloga intelektualca kot političnega subjekta v enostran- 
skem sistemu“, Slovenija 1848 - 1998: iskanje lastne poti, (ur. Stane Granda, 
Barbara Šatej), Maribor 1998., 158.-167. 

- GOATI, Vladimir, Politička anatomija jugoslavenskog društva, Zagreb 
1989. 

- Gordogan (Zagreb, 2004.), (ur. Branko Matan), tematski broj posvećen 
1968., br. 2-3 (46-47), 20.-80. 

- HABERL, Othmar Nikola, “Parteiorganisation und nationale Frage 
in Jugoslawien" Philosophische und soziologische Veroffentlichungen des 
Osteuropa-Instituts an der Freien Universitćit Berlin, Vol. 13, Berlin 1976. 

- HOPKEN, Wolfgang, “Krisenursachen und Krisenverl4ufe: Die 
Kroatische Krise 1970/71“ Zeitgeschichte Osteuropas als Methoden - und 
Forschungsproblem, (ed. B. Bontwetsch), Vol. 13., Berlin 1984., 27.-46. 

- HORVAT, Marijan, “Prepovedi in zaplembe tiskane besede v Sloveniji 
1945 -1990/ Temna stran meseca. Kratka zgodovina totalitarizma v Sloveniji 
1945 - 1990., (ur. Drago Jančar), Ljubljana 1998., 126.-139. 

- HUDELIST, Drago, Tuđman: biografija, Zagreb 2004. 


293 


K. SPEHNJAK, T. CIPEK, Disidenti, opozicija i otpor - Hrvatska i Jugoslavija God. 39., br. 2., 255.- 297. (2007) 


- IRVINE, Jill A., “Introduction. State-Society Relations in Yugoslavia, 1945 
- 1992, State-Society Relations in Yugoslavia, 1945 — 1992", (eds.: Melissa K. 
Bokovoy et all), New York 1997., 1.-24. 

- JANDRIĆ, Berislav, “Nacionalna i socijalna struktura ibeovaca na Golom 
otoku 1949 - 1952? ČSP, 25/1993., br. 2-3, 183.-202. 

- JANDRIĆ, Berislav, “Djelatnost sljedbenika rezolucije Informbiroa u 
Hrvatskoj 1948 - 19532 ČSP, 26/1994., br. 2, 317.-336. 


- JANDRIĆ, Berislav, “Studentske demonstracije od 3. do 11. lipnja 1968. i 
stavovi članova Saveza komunista Hrvatske Filozofskog fakulteta u Zagrebu o 
tome", Dijalog povjesničara/istoričara 5, (ur. Hans-Georg Fleck, Igor Graovac), 
Zagreb 2002., 391.-407. 


- JANDRIĆ, Berislav, “Uloga Matice hrvatske u događajima 1971. godi- 
ne", Dijalog povjesničara/istoričara 7, (ur. Hans-Georg Fleck, Igor Graovac), 
Zagreb 2003., 415.-431. 


- JANDRIĆ, Berislav, “Oblici oporbenog djelovanja i sklopu komunistič- 
kog sustava (djelovanje hrvatske političke emigracije)", Hrvatska politika u XX. 
stoljeću, Zagreb 2004., 389.-412. 


- JAREB, Mario, “Hrvatska politička emigracija 1928 - 1990; Hrvatska poli- 
tika u XX. stoljeću, Zagreb 2004., 307.-336. 


- JOKIĆ, Moničilo, Tajni dosije Josip Broz, Aranđelovac 2004. 


- KLEIN, George, “The Role of Ethnic Politics in the Czechoslovak Crisis 
of 1968 and the Yugoslav Crisis of 1971", Studies in Comparative Communism, 
Vol. 8, br. 4, 1975., 339.-369. 


- Kleines Lexikon der Politik, (ed. NOHLEN, Dieter), Minchen 2001. 


- KLJAJIĆ IMŠIROVIĆ, Jelka, “Disidenti i zatvor", Republika (Beograd), 
br. 196, 1998., http.www.yurope.com/zines/republika/arhiva/98/196/196_ 
14.HTM 


- KISIĆ KOLANOVIĆ, Nada, “Problem legitimiteta političkog sustava u 
Hrvatskoj nakon 1945? ČSP, 24/1992. br. 3, 177.-196. 


- KISIĆ KOLANOVIĆ, Nada, “Vrijeme političke represije: “veliki sudski 
procesi u Hrvatskoj 1945 -1948? ČSP, 25/1993., br. 1, 1.-23. 


- KISIĆ KOLANOVIĆ, Nada, Andrija Hebrang. Iluzije i otrežnjenja, Zagreb 
1996. 


- KRIŠTO, Jure, Katolička crkva u totalitarizmu, Zagreb 1997. 
- KRŽIŠNIK BUKIĆ, Vera, Cazinska buna 1950, Sarajevo-Ljubljana 1993. 
- KUŠAN, Jakša, Bitka za novu Hrvatsku, Rijeka 2000. 


- LILLY, Carol S., “From Propaganda to Pornography: Party, Society and 
Culture in Postwar Yugoslavia", State-Society Relations in Yugoslavia, 1945 - 
1992., (eds.: M. Bokovoy et all), London 1997., 139.-162. 


294 


K. SPEHNJAK, T. CIPEK, Disidenti, opozicija i otpor - Hrvatska i Jugoslavija God. 39., br. 2., 255.- 297. (2007) 


- LINZ, J. Juan, “Autoritare Regime" Lexikon der Politik, (ed. by Dieter 
Nohlen), Miinchen 2001., 26.-29. 

- MARKOVIĆ, Dragan-KRŽAVAC, Savo, Liberalizam od Đilasa do danas, 
Beograd 1978. 


- MARKOVIĆ, Predrag J., “Studentski pokret u Jugoslaviji 60-tih godi- 
na 20. veka: između nacionalizma i internacionalizma, između reformizma 
i dogmatizma" Dijalog povjesničara/istoričara 7, (ur. Hans-Georg Fleck, Igor 
Graovac), Zagreb 2003., 393.-412. 


- MATICKA, Marijan, “Hrvatsko seljaštvo i politika kolektivizacije (1945. - 
1953.)*, Spomenica Ljube Bobana 1933. - 1994., Zagreb 1996., 365.-374. 

- MATICKA, Marijan, “Opskrba stanovništva u Hrvatskoj od 1945. do 
1953. godine" Zbornik Mirjane Gross, Zagreb 1999., 387.-401. 

- MATICKA, Marijan, “Hrvatska iskustva s parlamentarizmom u 20. sto- 
ljeću“ Hrvatska politika u XX. stoljeću, Zagreb 2004., 177.-179. 

- MATICKA, Marijan, “Hrvatski prosinački događaji 1971. i svjetska jav- 
nost: primjer pariškog Le Mondea*, ČSP, 38/2006., br. 3, 1121.-1130. 


- MIHAJLOV, Mihajlo, “Disidentstvo - stvarnost i legende" Republika 
(Beograd), br. 181, 1998., http.www.yurope.com/zines/republika/arhi- 
va/98/181/181_19.HTM 


- MIHAJLOV, Mihajlo, “Stepenovanje stradanja. Odgovor Zagorki 
Golubović i drugima" Republika, br. 187, 1998., http.www.yurope.com/zines/ 
republika/arhiva/98/187/187/_17.HTM 


- NEUBERT, Erhart, Geschichte der Opposition in der DDR 1949 - 1989, 
Berlin 1997. 


- POPOV, Nebojša, Contra fatum. Slučaj skupine profesora Filozofskog fakul- 
teta u Beogradu 1968 - 1988., Beograd 1989. 


- PUSIĆ, Vesna, “Korijeni hrvatskog političkog identiteta" Erasmus, br. 15., 
1996., 3.-8. 


- RADELIĆ, Zdenko, Hrvatska seljačka stranka 1941 - 1950, Zagreb 1996. 


- RADELIĆ, Zdenko, Božidar Magovac: S Radićem između Mačeka i 
Hebranga, Zagreb 1999. 


- RADELIĆ, Zdenko, Križari: Gerila u Hrvatskoj 1945 - 1950, Zagreb 
2002. 


- RADELIĆ, Zdenko, “Hrvatska: komunisti i oporba nakon rata 19457, 
Hrvatska politika u XX. stoljeću, Zagreb 2004., 413.-456. 


- RADELIĆ, Zdenko, Hrvatska u Jugoslaviji 1945.-1991., od zajedništva do 
razlaza, Zagreb 2006. 


- RADIĆ, Radmila, Država i verske zajednice 1945 - 1970., I - II, Beograd 
2002. 


295 


K. SPEHNJAK, T. CIPEK, Disidenti, opozicija i otpor - Hrvatska i Jugoslavija God. 39., br. 2., 255.- 297. (2007) 


- RAMET, Sabrina, Nationalism and Federalism in Yugoslavia, 1963 - 1982, 
Bloomington 1984. 

- RAMET, Sabrina, Balkan Babel. The Disintegration of Yugoslavia from the 
Death of Tito to the War for Kosovo, Boulder Colo. 2002. 

- SCHOPFLIN, George, Politics in Eastern Europe 1945 - 1992, Oxford UK 
& Cambridge USA 1993. 

- SPEHNJAK, Katarina, “Socijalistički savez i demokracija - “jedan ili više 
kandidata'? Analiza izbora za Sabor i Saveznu skupštinu 1953. godine", ČSP, 
22/1990., bt. 3, 99.:119. 

- SPEHNJAK, Katarina, “Seljački otpor politici obveznog otkupa u 
Hrvatskoj 1949. godine? ČSP, 27/1995., br. 2, 209.-232. 

- SPEHNJAK, Katarina, “Brionski plenum - odjeci IV. sjednice CKSK] iz 
srpnja 1966. u hrvatskoj političkoj javnosti“, ČSP, 31/1999., br. 3, 463.-489. 

- SPEHNJAK, Katarina, “Većeslav Holjevac u političkim događajima u 
Hrvatskoj 1967. godine? ČSP, 32/2000., br. 3, 567.-594. 

- STEINDORFE Ludwig, “Der Kroatische Friihling. Eine soziale Bewegung 
in einer sozialistischen Gesellschaft" Der Balkan. Eine europćiische Krisenregion 
in Geschichte und Gegenwart, (hg. Juirgen Elvert), Stuttgart 1997., 197.-210. 

- ŠUTE, Ivica, “1971. kao uvod u 19912 Hrvatska politika u XX. stoljeću, 
Zagreb 2004., 457.-469. 

- VIDOVIĆ, Mirko, Sakrivena strana mjeseca: zapisi o Titovim tamnicama, 
Miinchen-Barcelona 1977. 

- VIŠNJIĆ, Čedomir, Partizansko ljetovanje. Hrvatska i Srbi 1945 - 1950, 
Zagreb 2003. 


- TRIPALO, Miko, Hrvatsko proljeće, Zagreb 1990. 


- TUĐMAN, Franjo, Petrinjska 18: Zatvorski dnevnik iz 1972., Zagreb 
2003. 


- Zapisnici Politbiroa Centralnog komiteta Komunističke partije Hrvatske 
1945. - 1952., sv. 1., 1945.-1948., sv. 2., 1949.-1952., (prir. Branislava Vojnović), 
Zagreb 2005. i 2006. 

- ZORN, Aleksandar, Črna stran meseca. Temna stran meseca. Kratka zgo- 
dovina totalitarizma v Sloveniji 1945 - 1990, (ur. Drago Jančar), Ljubljana 
1998., 261.-276. 

- ZUBAK, Marko, “The Croatian Spring: Interpreting the Communist 
Heritage in Post- Communist Croatia" East Central Europe/LEurope du Centre 
Est, Eine wissenschaftliche Zeitschrift, Budapest 2005., vol. 32, no 1-2, 191.- 
226. 


296 


K. SPEHNJAK, T. CIPEK, Disidenti, opozicija i otpor - Hrvatska i Jugoslavija God. 39., br. 2, 255.- 297. (2007) 
SUMMARY 


DISSIDENTS, OPPOSITION AND RESISTANCE - CROATIA AND 
YUGOSLAVIA, 1945-1990 


The analytical framework for this discussion of the opposition, dissidents, 
and activities of opponents of the communist regime in Yugoslavia is deri- 
ved from the typologies of the historian and political theorist Erhart Neubert. 
Following the Second World War, the regime used repressive measures to pre- 
vent the functioning of older political parties and it liquidated all forms of vio- 
lent resistance to the regime by the early 1950s, by which time the first dissi- 
dent circles appeared within the ruling communist party. The relative econo- 
mic liberation and political decentralization that took place in the following 
years created, however limited, a greater sphere for the public activity of poli- 
ticians and the humanist intelligentsia. This development reached its limit in 
the 1970s, when party purges removed liberals and nationalists and brought 
older cadres back to the fore. 


The system of social privileges that the regime developed tended toward 
the integration of key social strata. Civil society began to develop only as the 
collapse of the system of social privileges was immanent. The role of represen- 
tative of the interests of the politically dissatisfied classes, who were also less 
educated, was played throughout the period by the religious institutions. The 
framework of activity of the opposition and dissident circles varied among 
the individual Yugoslav republics, and it is clear that this activity as a whole 
differed from that of the countries of the “Eastern Bloc" On the territory of 
Yugoslavia as a whole, it was in scope, due to its relative openness to the west, 
more or less focussed on the articulation of national aims. As far as opposi- 
tion and dissidence in Croatia is concerned, the national question was at the 
core of its conflict with the regime, while liberal-democratic values, civil and 
human rights (unlike the case of Czechoslovakia or Hungary for example) 
were of secondary importance. 

